keritisriver: Παρέα στις αλάνες με τα παιχνίδια ενός ξεχασμένου Θεού\nΉταν μια εποχή όχι πολύ μακρινή, που τα παιδιά έπαιζαν στις αλάνες, στους δρόμους της γειτονιάς, χωματένιους αφού δεν είχε περάσει ακόμα ο οδοστρωτήρας της ανάπτυξης του πετρελαίου και της πίσσας, με παιχνίδια αυτοσχέδια, που είχαν τα περισσότερα τις ρίζες τους σε παρελθόντες αιώνες και έρχονταν στις παρέες μέσω της παράδοσης και της από γενεά σε γενεά μεταφοράς.\nΤότε, το γέλιο ήταν ακόμα των παιδιών και οι φωνές δονούσαν τις ψυχές τους, χρωμάτιζαν τη γειτονιά και την αποσπερίδα των μεγάλων. Και το Σαββατοκύριακο που δεν είχε σχολείο, το σύμπαν όλο έβαζε τα γιορτινά του.\nΑκόμα και οι άγγελοι, έστελναν τα αγαθά δαιμόνια της υπαίθρου, να παίρνουν κι αυτά μέρος στη γιορτή. Κυκλοφορούσαν ακόμα τότε οι νεράιδες κοντά στα ρυάκια και τις στέρνες με το νερό, τα ξωτικά και οι καλικάτζαροι που πείραζαν τα παιδιά, αλλά κι αυτά τους σκάρωναν του κόσμου τις λαχτάρες.\nΤα χωριά αλλά και οι πόλεις, έδιναν την εντύπωση μιας χώρας μαγικής κι αλαφροΐσκιωτης.\nΚάποτε ο διάβολος λέγεται ότι ζήλεψε αυτή την ευτυχία και κατέβηκε στη γη να τους χαλάσει το παιχνίδι, μεταμορφωμένος σε γάιδαρο. Πρίν προλάβει όμως να κάνει κακό στα παιδιά, αυτά με μιάς μόλις τον αντίκρισαν, σκαρφάλωσαν στην πλάτη του να πάνε βόλτα. Δεν χώραγαν όμως όλα πάνω του, οπότε αυτά που δεν είχαν ανέβει, πήραν από το δάσος ένα μεγάλο δαυλό, τον έχωσαν στον πισινό του και χώρεσαν να καθίσουν κι αυτά που περίσσευαν. Οπότε με φωνές, γέλια και χτυπήματα στο ζώο, έκαναν τη βόλτα τους. Απογοητευμένος και ηττημένος ο διάβολος, έδωσε μια και εξαφανίστηκε, φωνάζοντας αγανακτισμένος –Εσείς είστε χειρότερα από μένα.\nΚι από τότε δε ξανατόλμησε να τα ενοχλήσει.\nΚι αυτά, συνέχιζαν να παίζουν και να δημιουργούν ευτυχισμένα στις αλάνες τους με τα δικά τους παιχνίδια και την παρέα των ξωτικών.\nΉταν παιχνίδια που όχι μόνο διασκέδαζαν, αλλά προωθούσαν την ευγενή άμυλα, την ευστροφία του νου και την εφευρετικότητα, το ομαδικό πνεύμα αλλά και την ατομική εξιδανίκευση.\nΕίχαμε δυο βασικές κατηγορίες παιχνιδιών.\nΣτην άλλη, υπήρχαν τα παιχνίδια που απαιτούσαν την ύπαρξη αντικειμένου, απότο οποίο έπαιρναν και το όνομα τους, όπως οι βόλοι, το ξυλίκι-καμάκι, η σβούρα, η φακαρόλα κλπ.\nΔεν ήταν όμως προϊόντα αγοράς του αντικειμένου του παιδικού πόθου, αλλά παιχνίδια κατασκευασμένα με αγάπη και περίσσια τις περισσότερες φορές καλλιτεχνική φροντίδα, που πήγαζε μέσα από την ανάγκη και την ανέχεια, φροντισμένα με την εμπιστοσύνη της προσωπικής δημιουργικής ικανότητας.\nΤο παιδί, κατασκεύαζε το ίδιο το παιχνίδι του, από υλικά που έπαιρνε από τη φύση(ταύτιση με τη φύση), ή από άχρηστα αντικείμενα που έπαιρνε από το σπίτι(πρώτη εφαρμογή της ανακύκλωσης), δίνοντας του την προσωπική του ταυτότητα και δεν το αγόραζε έτοιμο, από κάποιο κατάστημα, εισαγόμενο από πολυεθνικές μαζικής παραγωγής.\nΉταν φυσικό λοιπόν, να το αγαπήσει και να το ταυτίσει με τη δική του προσωπική κουλτούρα που κι αυτή ήταν ενταγμένη στους αξιακούς κώδικες χιλιετηρίδων, που έρχονταν στον δικό του μικρόκοσμο μέσα από τη λαική παράδοση.\nΜια αιώνια πηγή αξιακών κωδίκων, μέσα από την οποία είχε έλθει σε επαφή και γνωριμία με τα αγαθά δαιμόνια της ελληνικής φύσης, τις νεράιδες, τα ξωτικά, τους γίγαντες και τους μυθικούς ήρωες των θρύλων αλλά και των δημοτικών τραγουδιών.\nΜε αξιακούς κώδικες, σφυριλατημένους χιλιετηρίδες μέσα από τη λαϊκή σοφία στο τρίπτυχο άνθρωπος-φύση-τόπος, όπως λεπτομερώς αναλύομε ΕΔΩ.\nΑγαπημένα θέματα του ιστολογίου, που έχομε κατά καιρούς αναπτύξει στα δημοσιεύματα μας, στην ενότητα Παράδοση.\nΜετά, ήρθε η επέλαση του πλαστικού και του τενεκέ, αργότερα του ηλεκτρονικού της «μαστούρας», με το κάρο των διεθνών εμπόρων μιας παιδικής ευτυχίας, «μαζικής παραγωγής» και προσωπικής αλλοτρίωσης.\nΚαι μαράζωσαν τα πρότυπα των αξιακών κωδίκων και της καλλιτεχνικής προσωπικότητας, δημιουργικότητας.\nΜάθαμε, στην αγορά της ευτυχίας. Δεν ήταν πια δική μας. Έγινε κι αυτή πλαστική, με γρανάζια και ολοκληρωμένα κυκλώματα να την κυβερνούν στη θέση του άρχοντα νου. Μαράζωσε κι αυτός.\nΑλλά ας ξεφύγομε από τις μαύρες διαπιστώσεις, μιας και «ουκέτι Φοίβος έχει καλύβην, ου μάντιδα δάφνην» και μιας που άλλο είναι το θέμα μας κι ας επιστρέψομε στο αγαπημένο παιδικό παιχνίδι. Της παράδοσης και της δημιουργικότητας, αυτό που μεγάλωσε γενιές και γενιές όχι μόνο στην Ελλάδα, αλλά σε όλα τα μέρη του κόσμου, με πολλά παιχνίδια να συναντιόνται κοινά ή με παραλλαγές από τόπο σε τόπο.\nΔραπετεύοντας μέσα από τον παιδικό μυθόκοσμο του παλιού αυτοσχέδιου παιδικού παιχνιδιού, με μια γεύση παιδικής αθωώτητας και δίψας για το παιχνίδι.\nΌπως μας το εξιστορεί ο Albert Lamorisse μέσα από την ιστορία μιας κόκκινης φούσκας στην ταινία του του 1959,\n“Το κόκκινο μπαλόνι” διασκευασμένη με την υπέροχα νοσταλγική μουσική του Χατζιδάκη από το Βάλς των Χαμένων Ονείρων.\nΜια επιστροφή στα χρόνια της χαμένης αθωότητας ας γίνει η αφορμή για τη δική μας μικρή απόδραση από την ουτοπία της ύλης και το κυνήγι της που μας εχει ρίξει η ματαιοδοξία των ώριμων χρόνων\n"Εχεις τα πινέλα, έχεις τα χρώματα.\n...στα χρωματιστά όνειρα μας...\nΤα περισσότερα από τα ομαδικά αυτά παιχνίδια, τα συναντάμε όχι μόνο στην Ελλάδα, αλλά και στις περισσότερες ευρωπαικές χώρες.\nπαίζεται από τρία τέσσερα παιδιά και πάνω. Στην αρχή «τα βγάζουν» ,με το «άκατα μακατα κουτουσου μπε. Άμπερ φάμπερ βγέ!» για να δούνε ποιος θα τα φυλάει.\nΤην ώρα που τραγουδάει γύρω από τον κύκλο, πετάει το μαντίλι πίσω από ένα παιδί και συνεχίζει μέχρι να καταλάβουν ότι δεν κρατάει πια το μαντήλι.Το παιδί που πήρε το μαντήλι σηκώνεται και αρχίζει να κυνηγάει τη μάνα. ΄Οταν την πιάσει η μάνα κάθεται στη θέση του μαζί με τα άλλα παιδιά.\nΤο παιδί που πήρε το μαντήλι γίνεται μάνα και αρχίζει να κυνηγάει. Το παιχνίδι συνεχίζεται έτσι μέχρι να το βαρεθούν.\nΤα υπόλοιπα παιρνούν κάτω απ' τα χέρια τους και όποιον πιάσουν το βάζουν και επιλέγει με ποιοανού το μέρος θα πάει. Τελικά όταν μαζευτούν όλα τα παιδιά τραβάνε τους άλλους και όποιοι δεν πέσουν κάτω είναι οι νικητές.\nΤο παιχνίδι αυτό παίζεται με 3 παίκτες και πάνω. Κάθε παίκτης έχει από έναν αριθμό. Για παράδειγμα : Ο Γιώργος έχει το 1, η Σοφία το 2, ο Μιχάλης το 3, η Μαρία το 4 και ο Παντελής το 5. Το παιχνίδι αρχίζει. Ο Γιώργος λέει : 'Εχω μια κολοκυθιά που έχει 3 κολοκύθια. Τότε ο Μιχάλης πρέπει να πει : Και γιατί να έχει 3 κολοκύθια ; Ο Γιώργος ρωτάει : Και πόσο κολοκύθια να έχει ; Ο Μιχάλης του απαντάει : Να έχει 2 κολοκύθια. 'Ετσι πρέπει να μιλήσει η Σοφία. Αυτό γίνεται ώσπου να μπερδευτεί κάποιος και να πει κάτι άλλο. Τότε τ' άλλα παιδιά αποφασίζουν τι να κάνει. Για παράδειγμα πρέπει να πει ένα ποίημα.\nΣήκω Ελένη, τα μάτια κλείσε κι αποχερέτησε !»\nΜόλις τελειώσει το τργούδι, όλοι κάθονται με μιας, στις φτέρνες τους. Ο Μανώλης ωστόσο, προσπαθεί να εντοπίσει το παιδί που θα του τραβήξει το σκαμνί, για να το προλάβει και να καθίσει κι αυτός. Αν τοκαταφέρει και καθίσει, τότε τη θέση του παίρνει αυτός που θα του το τραβούσε. Αλλιώς, αν πέσει κάτω αφού θα του έχει τραβήξει το σκαμνί το άλλο παιδί, ξαναπαίρνει τη θέση του.\nΧωρίζουμε ένα μεγάλο τετράγωνο σε οκτώ μικροτερα.Εχουμε μια πλατιά πέτρα που τη λέμε ομάδα ή αμάδα. Πετάμε την ομάδα στο πρώτο τετράγωνο. Κατόπιν, στηριζομενοι στο ένα ποδι και κλοτσώντας την ομάδα, προσπαθούμε να πάμε μέχρι το όγδοο τετράγωνο, χωρίς ν' ακουμπήσουμε τις γραμμές, ούτε με το πόδι ούτε με την ομάδα. Οταν φτάσουμε στο όγδοο κουτάκι, πρέπει να ξαναγυρίσουμε στο πρώτο.\nΤότε με τις γαλάζιες τις ποδιές σχολική φορεσιά και την απαραίτητη λευκή κορδέλα στα μαλλιά, ήταν πραγματικά μικρές πεταλουδίστες στη γεμάτη φωνές και χορό σχολική αυλή.\nΤα παιδιά σχηματίζουν έναν κύκλο καιπιάνονται από το χέρι. Με λάχνισμα επιλέγεται ένα παιδί που στέκεται στη μέση. Είναι η κυρά Μαρία! Αρχίζουν να γυρίζουν περπατώντας γύρω γύρω και να τραγουδούν ενώ η...κυρα Μαρία προσπαθεί να περάσει ανάμεσά τους. Τότε λαμβάνει χώρα ο παρακάτω τραγουδιστός διάλογος:\nΤο παλιό παιδικό παιχνίδι "Ένα δύο τρία το κόκκινο φως".\nΔοσμένο από τον ισπανό σκηνοθέτη Χουάν Αντόνιο Μπαγιόνα,\nστη βραβευμένη του ταινία "El Orfanato", που ανέβηκε στις ελληνικές\nαίθουσες το 2007.\nΕδώ, θα αφιερώσομε ολόκληρο κεφάλαιο μιας και ήταν το πιο αγαπημένο παιχνίδι της παιδικής ηληκίας. Ας ξεκινήσομε με το ιστορικό τους.\nΑξίζει να σημειώσουμε ότι μάνα, χρησιμοποιούσαμε πάντα ένα μεγαλύτερο βόλο, αλλά και ο βόλος που κρατούσαμε για να σημαδεύομε ήταν πάντα μεγάλος και πολλές φορές, οι πιο τυχεροί, είχαν βόλους βαριούς, από μεγάλα ρουλεμάν, που τους λέγαμε κουρσούμια.\nΟυφ!!!!! Δεν έχουν τελειωμό τα παιχνίδια αυτού του είδους, κάποια θυμήθηκα, κάποια ξέχασα, όμως είναι τόσο πλούσια η λαική παράδοση σε όλες της τις εκφράσεις, που χρειάζεται ολόκληρη μελέτη για να μπορέσει να τα αποτυπώσει κανείς όλα.\nΚαι πριν κλείσομε το πρώτο μέρος του αφιερώματος στο παλιό παιχνίδι και προχωρήσομε στο δεύτερο με το σύνδεσμο που σας δίνομε στο τελος του δημοσιεύματος, θα σας κρατήσομε λίγη ακόμα συντροφιά, με ένα αντιπροσωπευτικό τραγούδι της Λ.Νικολακοπούλου, δοσμένο με την υπέροχη ερμηνεία του Γ. Μαρίνου, αφιερωμένο…\nΣτα παιδιά που παίζουν στις αλάνες, τους δρόμους, τις φτωχογειτονιές, στα ερείπια της Γάζας, στους καταυλισμούς και στους ανθισμένους κήπους.\nΜε αυτοσχέδια υλικά απ' τη φύση, με το σώμα, με τις λέξεις, με ό, τι μπορούν να εφεύρουν, με οτιδήποτε μπορούν να μεταμορφώσουν σε εργαλείο παιγνιδιού. Πολλές φορές παίζουν πόλεμο, μόνο που για μερικά παιδιά δεν είναι απλά ένας ρόλος...\nΘα προχωρήσομε αμέσως στα παιχνίδια κατασκευών, με την υποχρέωση να συνεχίσομε να συμπληρώνομε τον κατάλογο των παιχνιδιών, προσπαθώντας στην πληρέστερη δυνατόν αποτύπωση.\nΤην επόμενη κατηγορία παιχνιδιών, αυτά που τα παιδιά έφτιαχναν με τα ίδια τους τα χέρια, εξασκώντας τη δημιουργικότητα σε συνεργασία με το μυαλό βάζοντας τα έτσι στην έννοια της ανάγκης της προσωπικής ευθύνης για τη ζωή, θα τα βρείτε ΕΔΩ.\nΕτικέτες Κοινωνία, Λαικός πολιτισμός, Παράδοση\naerikon 23 Απριλίου 2014 - 8:40 μ.μ.\nkeritisriver 23 Απριλίου 2014 - 11:27 μ.μ.\nΔεν ξέρεις πόσο με συγκίνησε φίλε aeriko η πρόταση σου, στο άκουσμα της υπέροχης ερμηνείας του Μαρίνου(καλή του ώρα) και του παραμυθένιου στίχου της Νικολακοπούλου. Θα προσπαθήσω αν μου "κάτσει" στο πρόχειρο, να το προσθέσω στο άρθρο. Είναι ότι πιο αντιπροσωπευτικό θα μπορούσε να στολίσει τα κείμενα μου.\naerikon 24 Απριλίου 2014 - 12:08 π.μ.\nΧαιρομαι πολυ που σου αρεσε !! Περα απο την συγκινηση που εννοιωσα ,ηρθε στην μνημη μου το τραγουδι , αυτο -των αγαπημενων Μαρινου και Νικαλακοπουλου- με το ταξιδεμα του Βυζαντινου Αντιλαλου σε ολες αυτες τις παιδικες αναμνησεις μας! Θα ηθελα με ευκαιρια να αφησω και τα συγχαρητηρια μου για την καταθεση αυτου του Θησαυρου της λαικης μας παραδοσης !!!\nUnknown 11 Σεπτεμβρίου 2015 - 3:44 μ.μ.\nΠολύ ωραίο άρθρο, συγχαρητήρια! Μια επίσης εμπεριστατωμένη μελέτη έχει κάνει ο κ. Γιώργος Σαγώνας, ο οποίος έχει εκδώσει βιβλίο με τίτλο "ΠΑΡΑΔΟΣΙΑΚΑ ΠΑΙΓΝΙΔΙΑ" , και περιλαμβάνει παιχνίδια από όλη την Ελλάδα, από την αρχαιότητα έως σήμερα. Νομίζω ότι αξίζει, εφόσον σας ενδιαφέρει, να υπάρχει στη συλλογή σας.\nkeritisriver 16 Σεπτεμβρίου 2015 - 2:00 π.μ.\nΣας ευχαριστώ πολύ για τα καλά σας λόγια. Προσπάθεια μας μέσα απο το ιστολόγιο, είναι η ανάδειξη της λαικής παράδοσης και του πολιτισμικού της μοντέλου παράλληλα με την ιστορία, μέσα απο τους αξιακούς κώδικες που σήμερα χάνονται κάτω απο την απειλή της αλοτρίωσης, μέσω του τεχνοκρατικού μοντέλου που μας επιβάλει η σύγχρονη κοινωνία.\nΤο βιβλίο που προτείνετε δεν το ξέρω, οπότε θα ψάξω να το βρώ στα βιβλιοπωλεία, πιστεύοντας οτι θα αποτελέσει πολύτιμη προσθήκη στη βιβλιοθήκη και τροφή στη γνώση και τη διάσωση του χαμένου παραδείσου.\nΑπο καρδιάς σας εύχομαι να είσαστε καλά!\nKalomoira Estianidi 6 Φεβρουαρίου 2017 - 1:42 μ.μ.\nΠώς και λείπει το παιχνίδι της αλάνας που το λέγαμε "σκατουλάκια";;;\nkeritisriver 8 Φεβρουαρίου 2017 - 3:33 π.μ.\nΚοπελιά, δεν το ξέρω καθόλου και θα σου είμουν υπόχρεος αν μου έδινες μια περιγραφή με δικά σου λόγια, αναλυτική αν μπορείς και μια φωτογραφία που να αφορά το παιχνίδι.\nΘα είναι τιμή μου και ευχαρίστηση να το προσθέσω όπως ακριβώς μου το δώσεις μαζί με το όνομα σου σαν πηγή, στο άρθρο.\nΕπειδή η επισκεψιμότητα είναι μεγάλη στο συγκεκριμένο, περιμένω ανταπόκριση σου με email που υπάρχει στο σύνδεσμο του μενού, ΕΠΙΚΟΙΝΩΝΙΑ.\nUnknown 7 Αυγούστου 2017 - 4:25 μ.μ.\nτα παιχνίδια που κοντεύουν να ξεχαστουν...!!!!!\nΚατερίνα Βασιλ 5 Φεβρουαρίου 2020 - 5:23 μ.μ.\nΕίναι υπέροχο το άρθρο σας! Συγκινητικό, μελαγχολικό, γεμάτο από υπέροχες αναμνήσεις για όσους πρόλαβαν έστω και ένα από αυτά τα παιχνίδια! Συγχαρητήρια!!!\nkeritisriver 13 Φεβρουαρίου 2020 - 2:18 π.μ.\nΣε ευχαριστώ απο καρδιάς για τα καλά σου λόγια, το ακριβότερο και πολυτιμότερο βραβείο και έναυσμα για περισσότερα στον τομέα του πολιτισμικού μας παραδείσου απο το θησαυροφυλάκιο του χθες. Η συγκίνηση μαζί με μια δόση μελαγχολίας είναι ότι πολύτιμο μας μένει απο το περασμένο, αλλά ουδέποτε ξεχασμένο χθες.\nΕύχομαι υγεία και ευόδωση των στόχων σας.\nΠαρέα στις αλάνες με τα παιχνίδια ενός ξεχασμένου ...\nΗ απόλυτα διεφθαρμένη Τιμοσένκο με τα 11 δισ\nΤι κρύβουν οι συστάσεις Σόρος προς Μέρκελ για ένα ...\nΜΚΟ. Οι γαλέρες των μαφιόζων της εξουσίας και του ...\nΕγκατέλειψε το Κίεβο ο Γιανουκόβιτς ελεύθερη η Τιμ...\nΟυκρανία. Η αντεπανάσταση των νεοναζιστών και η υπ...\nΚαι εθνική τραγωδία στην υπηρεσία του εθνομηδενισμού;\nΟι μεγάλες απάτες προκειμένου να αλλάξουν τον κόσμο


Όλοι εναντίον όλων στο ΠΑΣΟΚ - Πολιτική - Ειδήσεις NewsIt.gr\nΤελευταία ενημέρωση: 06.12.2011 | 13:17\nΠρώτη δημοσίευση: 06.12.2011 | 13:17 Δεν περνάει μέρα που να μην πέφτει ένα ... γάντι και να μην βρεθούν πολλά, πολλά χέρια να το σηκώσουν στο εσωτερικό του ΠΑΣΟΚ\nΤο άρθρο παρέμβαση του Μ. Χρυσοχοϊδη (ΔΙΑΒΑΣΤΕ ΑΝΑΛΥΤΙΚΑ) που δημοσιεύτηκε σήμερα, προκάλεσε ήδη αντιδράσεις άλλων στελεχών της παράταξης. Ο υπουργός ζητά να κινηθούν άμεσα οι εσωκομματικές διαδικασίες για την εκλογή νέου αρχηγού, ενώ παράλληλα καταλογίζει βαρύτατες ευθύνες σε όσους είχαν την ευθύνη της κρίσης από μέρους του ΠΑΣΟΚ τα δύο χρόνια της διακυβέρνησης.\n“Η επιτυχία αυτής κυβέρνησης είναι το πρόταγμα μας οι πολίτες θα κρίνουν αυστηρά όσους από εμάς κρατήσουν αποστάσεις από όσα πρέπει να γίνουν μέσα από μια προοπτική προσωπικού ή μικροκομματικού οφέλους” ήταν η αντίδραση του υπουργού Εργασίας Γ. Κουτρουμάνη, ενώ ο βουλευτής Χ. Αηδόνης μίλησε για προσωπική ιδιοτέλεια αναφέροντας χαρακτηριστικά:\n“Καλώ όσους έχουν προσωπικές φιλοδοξίες να λειτουργούν με βάση την ενότητα και όχι την προσωπική ιδιοτέλεια. “\nΑυτό ωστόσο δεν είναι το μόνο μέτωπο, ο Χ. Πρωτόπαππας κράτησε σήμερα ανοιχτό το μέτωπο που άνοιξε χθες με τις δηλώσεις του ο Γ. Ραγκούσης λέγοντας πως κάποιοι υπουργοί και μέλη της Κ.Ο. του ΠΑΣΟΚ δεν στήριξαν τις μεταρρυθμίσεις.\nΟ Χ. Πρωτόππαπας είπε πως η Κ.Ο. ΠΑΣΟΚ στήριξε με μεγάλο κόστος τις δύσκολες διαρθρωτικές αλλαγές όμως π.χ. στον Καλλικράτη που ψήφισε. Δεν έκρινε όμως το ίδιο όταν δεν υπήρχαν καθαρές προτάσεις και λύσεις για το που οδηγείται η κοινωνία από την κάθε υπουργική πρόταση.\nΟ κ. Πρωτόπαππας αναφερόμενος και στα όσα έγραψε στο άρθρο του ο κ. Χρυσοχοίδης, αλλά και τα όσα δήλωσε σε τηλεοπτική του συνέντευξη για τον Γ. Παπανδρέου, τόνισε πως χρειάζεται προσοχή και νηφαλιότητα λέγοντας χαρακτηριστικά πως “δεν υπάρχουν περιθώρια για οξύτητες”


30 ΔΡΑΧΜΕΣ - ΒΑΣΙΛΙΚΟΣ ΓΑΜΟΣ - Κεντρική Αγορά Χρυσού\n30 ΔΡΑΧΜΕΣ – ΒΑΣΙΛΙΚΟΣ ΓΑΜΟΣ\nΤο νόμισμα αυτό εκδόθηκε από την Τράπεζα της Ελλάδος προς τιμήν των Βασιλικών Γάμων του Βασιλιά της Ελλάδας Κωνσταντίνου Β’ και της Πριγκίπισσας Άννας – Μαρίας της Δανίας.\nΣτην πρόσθια όψη απεικονίζονται ο Κωνσταντίνος Β’ και η Άννα – Μαρία, περιφερειακά υπάρχει η επιγραφή ΚΩΝϹΤΑΝΤῖNOϹ · ἌΝΝΑ ΜΑΡΙΑ ΒΑϹΙΛΕῖϹ ΤῶΝ ἙΛΛΉΝΩΝ, στην οπίσθια όψη απεικονίζεται δικέφαλος αετός με στέμμα, στην άνω πλευρά η χρονολογία 1964 και στην κάτω πλευρά η επιγραφή 30ΔΡΧ και το όνομα του χαράκτη Βάσου Φαληρέα που φιλοτέχνησε το νόμισμα.\nΣτην περιφέρεια του νομίσματος αναγράφεται ΙΣΧΥΣ ΜΟΥ Η ΑΓΑΠΗ ΤΟΥ ΛΑΟΥ.\nΔιάμετρος 30.3 χιλ.\nΒάρος 12.000 γρ.\nΒάρος καθαρού ασημιού 10.020 γρ.\nΑριθμός νομισμάτων 1.000.000 τμχ


H Ανοσογονικότητα του Εμβολίου Johnson & Johnson Έναντι Μεταλλαγμένων Στελεχών του SARS-CoV-2 - PHARMACY management ΚΑΙ ΕΠΙΚΟΙΝΩΝΙΑ\nΑναρτήθηκε: Παρασκευή, 11 Ιουνίου 2021 - 09:29\nΣε άρθρο με τίτλο «H ανοσογονικότητα του εμβολίου Ad26.COV2.S1-1 (Johnson & Johnson) έναντι μεταλλαγμένων στελεχών του SARS-CoV-2» που δημοσιεύεται στο περιοδικό "Nature" αναφέρονται πρόσφατα δεδομένα αναφορικά με την προστατευτική δράση του εμβολίου της Johnson & Johnson έναντι μεταλλαγμένων στελεχών του SARS-CoV-2.\nΓια το εμβόλιο Ad26.COV2.S1-1 (Johnson & Johnson) έχει βρεθεί ότι παρέχει σημαντική προστασία έναντι συμπτωματικής νόσου COVID-19, συμπεριλαμβανομένων και των στελεχών Β.1.351 που πρωτοαναφέρθηκαν στη Ν. Αφρική, και είναι εν μέρει ανθεκτικά στη δράση των εξουδετερωτικών αντισωμάτων.\nΠαρόλα αυτά η ανοσογονικότητα αυτού του εμβολίου έναντι των μεταλλαγμένων στελεχών του SARS-CoV-2, παραμένει άγνωστη.\nΤα στελέχη με διαφορετικές φαινοτυπικές ιδιότητες (variants of concern, VOCs) του SARS-CoV-2 έχουν αναπτύξει μεταλλάξεις σε περιοχές της εξωτερικής πρωτεΐνης του ιού που αποτελούν στόχο εξουδετερωτικών αντισωμάτων, όπως για παράδειγμα η μετάλλαξη E484K.\nΗ διάμεση τιμή του τίτλου των εξουδετερωτικών αντισωμάτων που επάγονται από το εμβόλιο Ad26.COV2.S ήταν 5 φορές χαμηλότερη για τα στελέχη B.1.351 (το στέλεχος που χαρακτηρίστηκε πρώτα στην Αφρική) και 3,3 φορές χαμηλότερη έναντι των P.1 (το στέλεχος που χαρακτηρίστηκε πρώτα στη Βραζιλία) σε σύγκριση με το στέλεχος αναφοράς (WA1/2020).\nΗ παρατηρηθείσα μείωση είναι παρόμοια με αυτή που έχει αναφερθεί για τα συγκεκριμένα στελέχη και για άλλα εμβόλια.\nΑντίθετα, τα μη-εξουδετερωτικά αντισώματα καθώς και η CD8+ και CD4+ κυτταρική ανοσία διατηρήθηκαν σε μεγάλο βαθμό έναντι SARS-CoV-2 στελεχών Β.1.351 και P.1.\nΣε κλινική δοκιμή φάσης 3 (ENSEMBLE), το εμβόλιο Ad26.COV2.S αξιολογήθηκε στις ΗΠΑ, τη Λατινική Αμερική συμπεριλαμβανομένης της Βραζιλίας και τη Νότια Αφρική.\nΣτη Νότια Αφρική, το 95% των ιών που μελετήθηκαν ήταν στελέχη B.1.351, ενώ στη Βραζιλία, το 69% των ιών ανήκαν στην ομάδα Ρ.1.\nΗ προστασία του Ad26.COV2.S έναντι σοβαρής νόσου την 28η ημέρα μετά τον εμβολιασμό, ήταν παρόμοια σε όλες τις γεωγραφικές περιοχές.\nΗ προστασία έναντι μέτριας και σοβαρής νόσου ήταν μειωμένη ελαφρά στη Νότια Αφρική και τη Βραζιλία σε σύγκριση με τις ΗΠΑ.\nΠαρότι οι ακριβείς μηχανισμοί προφύλαξης έναντι του COVID-19 δεν είναι ακόμη πλήρως κατανοητοί, η ισχυρή προστασία στις περιοχές της Ν. Αφρικής και Βραζιλίας παρά τον μειωμένο τίτλο εξουδετερωτικών αντισωμάτων, αυξάνει την πιθανότητα ότι μη-εξουδετερωτικά αντισώματα ή και κυτταρική ανοσία μέσω CD8+ Τ-κυττάρων συμβάλλουν, επίσης, στο μηχανισμό της ανοσίας.\nΠεραιτέρω πειράματα έδειξαν σημαντικό εύρος Τ-κυτταρικής ανοσιακής απάντησης σε άτομα που εμβολιάστηκαν με Ad26.COV2.S.\nΕναλλακτικά, είναι πιθανό ότι χαμηλά επίπεδα εξουδετερωτικών αντισωμάτων προσδίδουν επαρκή προστασία.\nΣε πειράματα με μη- ανθρώπινα πρωτεύοντα, η χορήγηση IgG παρείχε επαρκής προστασία έναντι του SARS-CoV-2 εάν οι τίτλοι εξουδετερωτικών αντισωμάτων υπερέβαιναν ένα συγκεκριμένο όριο, αλλά τα CD8+ Τ-κύτταρα συνέβαλαν επίσης στην προστασία εάν ο τίτλος αντισωμάτων ήταν χαμηλός.\nΑπώλεια Οστικής Μάζας και Μηχανισμοί Ανάπλασης των Οστών\nΗ οστική μάζα και η οστική πυκνότητα αποτελούν…


Α1 Αργολίδας: Ακόμη και να δηλώσει συμμετοχή, θα κατέβει ο Ασκληπιός; - Argonafplia Sport\nΑρχική Α1 ΑΡΓΟΛΙΔΑΣ Α1 ΑΡΓΟΛΙΔΑΣ Α1 Αργολίδας: Ακόμη και να δηλώσει συμμετοχή, θα κατέβει ο Ασκληπιός;\nΑύριο Τρίτη 31 Ιουλίου, λήγει η προθεσμία δήλωσης συμμετοχής στα πρωταθλήματα της Α1 και της Α2 Αργολίδας, όπως και του κυπέλλου.\nΜια σχετική αγωνία υπάρχει, για το αν θα δηλώσουν και οι 16 ομάδες που έχουν το δικαίωμα να αγωνισθούν στην Α1.\nΜια απο τις τρεις ομάδες με το μεγάλο πρόβλημα είναι ο Ασκληπιός.\nΕίναι γνωστό πόσο δύσκολα συγκροτήθηκε πέρυσι ομάδα την τελευταία στιγμή και μπήκε στο πρωτάθλημα. Ομως, αυτή τη στιγμή η κατάσταση είναι στο ίδιο σημείο που ήταν τέτοιο καιρό πέρυσι. Μόνο που, δεν είναι δυνατόν ο ίδιος-ένας- άνθρωπος να τα βγάλει πέρα και δεύτερη χρονιά σηκώνοντας ολο το βάρος.\nΚάποιες προσπάθειες να βρεθούν άτομα να συγκροτήσουν διοικητικό συμβούλιο έγιναν, αποτέλεσμα δεν προέκυψε. Μια συγκεκριμένη ήταν προ ημερών, για συνεργασία με τον Κλέωνα, στον οποίο το δ.σ. έχει αποφασίσει να απαγκιστρώσει το ποδοσφαιρικό τμήμα (συμμετέχει στην Α2) και να συνεχίσει μόνο με το πολιτιστικό τμήμα και τις ακαδημίες. Αλλά ούτε κι εκεί υπήρξε εξέλιξη, πόσο μάλλον που ο Ασκληπιός δεν έχει και διοίκηση!\nΚατά τις πληροφορίες, ο πρόεδρος της ομάδας Λευτέρης Λαλιώτης, δήλωσε στον δήμαρχο Επιδαύρου, πως όποιος θέλει τα έγγραφα της ομάδας να πάει να τα παραλάβει απο το γραφείο του…\nΕίναι πιθανόν σήμερα-αύριο, να καταβληθεί το παράβολο και να δηλωθεί η ομάδα στην Α1, με την ελπίδα οτι μπορεί το επόμενο διάστημα κάτι να γίνει. Πάντως, αυτή τη στιγμή η ομάδα είναι πιο κοντά στην διάλυση απο ποτέ. Ιδωμεν!\nΠροηγούμενο άρθροΓ’ Εθνική: Νέα προσπάθεια αύριο για διοίκηση στον Παναρκαδικό\nΕπόμενο άρθροΠαπαγεωργόπουλος και Δρούζας οι προτάσεις ΕΠΣΑ για διαιτητές 4ης κατηγορίας


Κι όμως: τα μαθηματικά είναι για όλους! - Μαθηματικοί Αγώνες\n> 4οι Μαθηματικοί Αγώνες\n> Οι Αγώνες\n> Κι όμως: τα μαθηματικά είναι για όλους!\n> Αγωνίσματα & Κανόνες\nΤην Παρασκευή 10 Μαΐου 2019 διεξήχθησαν στα Αρσάκεια - Τοσίτσεια Εκάλης οι 4οι Μαθηματικοί Αγώνες. Δεν πρόκειται για απλό μαθηματικό διαγωνισμό, όπου άριστοι στα μαθηματικά μαθητές προσπαθούν να κερδίσουν κάποια ατομική διάκριση. Οι Μαθηματικοί Αγώνες της Φιλεκπαιδευτικής Εταιρείας απευθύνονται σε όλους τους μαθητές, ακόμη και σε εκείνους που φοβούνται τα μαθηματικά, ωθώντας τους με δημιουργικό και συνεργατικό τρόπο να συμβάλουν στην επίλυση προβλημάτων και να συνειδητοποιήσουν τελικά ότι ο καθένας μπορεί με τον δικό του τρόπο να βοηθήσει αποτελεσματικά την ομάδα του και όλοι να διδαχθούν από την αλληλεπίδρασή τους στο πλαίσιο της ομάδας.\nΣύμφωνα με τον κ. Παναγιώτη Λιναρδάκη, συντονιστή Μαθηματικών των Αρσακείων Σχολείων, οι άξονες φιλοσοφίας των Μαθηματικών Αγώνων που διοργανώνει η Φ.Ε. είναι οι εξής:\nTα μαθηματικά είναι για όλους!\nΟι Αγώνες είναι ομαδικοί και όχι ατομικοί. Σε μια εποχή στην οποία οι νέοι άνθρωποι καλούνται, συχνά, να συμμετέχουν σε ομαδικές εργασίες τόσο στο επιστημονικό όσο και στο εργασιακό επίπεδο, η επιλογή αυτή υπερβαίνει το δίλημμα: είμαι ικανός ή όχι; Στο πλαίσιο της ομάδας αναπτύσσεται μια διαλεκτική σχέση ανάμεσα στην προσωπική ικανότητα και ατομική διάκριση με τη συλλογική επιτυχία της ομάδας. Οι ατομικές ικανότητες βοηθούν και διαχέονται στην ομάδα, αλλά και οι ιδέες των άλλων πλουτίζουν τον καθένα. Συχνά το ομαδικό αποτέλεσμα υπερτερεί του αθροίσματος των ατομικών δεξιοτήτων. Η Διδακτική των Μαθηματικών έχει ασχοληθεί, εδώ και χρόνια, με τη σπουδαιότητα της ομαδοσυνεργατικής διδασκαλίας και τη σημασία της αλληλεπίδρασης στην κατάκτηση της γνώσης. Έχουμε απτά παραδείγματα από τα προηγούμενα χρόνια στα οποία μαθητές «χαμηλής επίδοσης στο σχολείο», αφενός βοήθησαν τις ομάδες τους με τις νοητικές τους δυνατότητες, αφετέρου βοηθήθηκαν από την ομάδα να βελτιώσουν την εικόνα που έχουν για τον εαυτό τους. Οι Μαθηματικοί Αγώνες βοηθούν τα παιδιά να μη φοβούνται τα Μαθηματικά.\nΌλοι συνεισφέρουν στην επίλυση των προβλημάτων - Οι Αγώνες δεν είναι μόνο για αρίστους!\nΕπίλυση καθημερινών προβλημάτων\nΤα αγωνίσματα εκτείνονται σε ένα ευρύ φάσμα προβλημάτων που, παρόμοια, θα συναντήσουν στη ζωή τους. Εκτός από τα κλασικά μαθηματικά και τους γρίφους τα οποία υπάρχουν και σε άλλους διαγωνισμούς, υπάρχει και το αγώνισμα σε εξωτερικούς χώρους, στο οποίο οι μαθητές καλούνται να πραγματευτούν πραγματικά προβλήματα: πρέπει να κάνουν μετρήσεις και κατασκευές και να δώσουν απαντήσεις.\nΕπιλογή κατάλληλων πληροφοριών\nΤόσο στο πλαίσιο των κλασικών μαθηματικών όσο και στον τελικό, οι μαθητές καλούνται να λύσουν προβλήματα επιλέγοντας τα δεδομένα από μία λίστα. Άλλωστε στην εποχή της πληροφορίας πρέπει να εκπαιδεύουμε τα παιδιά μας να επιλέγουν τις κατάλληλες πληροφορίες.\nΒλέπουμε τα Μαθηματικά ως ευχάριστα διανοητικά παιχνίδια!\nΠολλοί άνθρωποι διασκεδάζουν με τα παιχνίδια, ανεξαρτήτως ηλικίας. Με τους φίλους μας, με τα παιδιά μας ή ακόμα και μόνοι μας συχνά παίζουμε για να περάσουμε καλά και να χαλαρώσουμε. Αυτό το πλαίσιο είναι ιδανικό για τα μαθηματικά. Γιατί τα Μαθηματικά είναι ένα παιχνίδι του νου. Τα Μαθηματικά είναι για όλους, αρκεί να περνάμε ωραία. Η επιτυχία θα έρθει μετά.\n© 2017. ΦΙΛΕΚΠΑΙΔΕΥΤΙΚΗ ΕΤΑΙΡΕΙΑ. All Rights Reserved.


Κάννες 2016: Οι «Nice Guys» Ράιαν Γκόσλινγκ & Ράσελ Κρόου και το (άσφαιρο) όπλο του Σέιν Μπλακ | FLIX\nΗ χημεία των Ράσελ Κρόου & Ράιαν Γκόσλινγκ λειτουργεί και το κέφι με το οποίο βουτάνε στους αυτοσαρκαστικούς ρόλους τους, είναι γοητευτικό. Ομως όταν το πρώτο υλικό δεν είναι δυνατό, όλα μοιάζουν κάπως ξεκούρδιστα κι αταίριαστα. Ασφαιρο αυτό το φονικό όπλο του Σέιν Μπλακ.\n15 Μάι 2016 Πόλυ Λυκούργου\nΟ Σέιν Μπλακ (σεναριογράφoς όλων των «Leathal Weapon» και σκηνοθέτης των «Kiss Kiss Bang Bang» και «Iron Man 3») επιχειρεί να συστήσει στην γενιά των «μιλένιαλ» το είδος της μπουφόνικης, παράλογης, βίαιας αστυνομικής κωμωδίας που προκύπτει ταιριάζοντας αντι-ήρωες, αλητάμπουρες, αλκοολικούς, βωμολόχους ντετέκτιβ με την πλευρά «του καλού» κι αφήνοντάς τους να μας τρέχουν επί ένα δίωρο σ' έναν κόσμο γεμάτο χαοτική δράση, σουρεαλιστικές ανατροπές, δολοφονικές ατάκες και (σε κάθε σκηνή και με κάθε ευκαιρία) εκτέλεση του καθωσπρεπισμού και της νόρμας.\nΔιαβάστε εδώ όλα όσα είπαν ο Ράιαν Γκόσλινγκ και ο Ράσελ Κρόου στη συνέντευξη Τύπου του «Nice Guys»\nΔιαβάστε και δείτε ακόμη: Ο Ράιαν Γκόσλινγκ και ο Ράσελ Κρόου είναι τόσο 70s στο «The Nice Guys» που σχεδόν δεν μπορείς να το διαχειριστείς!\nΥπάρχουν στιγμές που γελάς, μέχρι το τέλος ο Μπλακ δεν σταματά να τροφοδοτεί το φονικό του σεναριακό όπλο με κωμικές σκηνές παραλογισμού και αγορίστικα πείραγματα και εκπλήξεις. Τα βόλια όμως δε βρίσκουν στόχο, δεν μας ισοπεδώνουν, δεν βγαίνουμε από την αίθουσα με χαραγμένο το χαμόγελο της απόλαυσης, επαναλαμβάνοντας σκηνές κι ατάκες. Ολα είναι κάπως ξεκούρδιστα, κάπως άτονα, κάπως αταίριαστα. Οπως όταν μια φίλη σου σε ρωτά πώς ήταν αυτός που βγήκες και της απαντάς «καλό παιδί». Δε θέλαμε «Nice Guys», ακριβώς, κύριε Μπλακ...\nΠροηγούμενο Κάννες 2016: Η Ζιλιέτ Μπινός μάς δίνει τη συνταγή ομορφιάς της. Με δοσολογίες! Επόμενο Η Chopard έφερε το λονδρέζικο Annabel's στις Κάννες


Σαβίνα Γιαννάτου: Ποτέ δεν είδα τον εαυτό μου σαν «ambassador» για την Ελλάδα - Monopoli.gr\nΕιρήνη Ζαβιτσάνου | 10.08.2020\nΗ Σαβίνα Γιαννάτου αποτελεί μια ιδιαίτερη και ξεχωριστή περίπτωση καλλιτέχνιδας για τα δεδομένα της χώρας μας. Ξεκινώντας το 1981 από την θρυλική Λιλιπούπολη, έχει διαγράψει μια σημαντική καλλιτεχνική πορεία και έχει συνεργαστεί με εξέχοντα ονόματα συνθετών όπως Barry Guy, Arild Andersen αλλά και μεγάλους Έλληνες μεταξύ των οποίων η Λένα Πλάτωνος, ο Νίκος Μαμαγκάκης, ο Νίκος Κηπουργός, ο Βαγγέλης Κατσούλης κ.α.\nΜε μουσικές σπουδές και πλούσιο βιογραφικό, ταξιδεύει ανά τον κόσμο και συνεχίζει να μας χαρίζει δυνατές συγκινήσεις με τις δημιουργίες της.\nΜε αφορμή την εμφάνισή της στις 14 και στις 15 Αυγούστου στην Επίδαυρο, όπου μαζί με τους «Primavera en Salonico» δημιοuργούν το «Watersong», η ελληνίδα δημιουργός μιλά αποκλειστικά στο monopoli.gr για τη ζωή, το έργο της και μοιράζεται μαζί μας τις πολύ ενδιαφέρουσες απόψεις της για τον πολιτισμό….\nΓυρίζοντας το χρόνο πίσω και πηγαίνοντας στην παραμυθένια Λιλιπούπολη που ήταν η αφετηρία της καλλιτεχνικής σας πορείας , αν σας ζητούσαμε να κάνετε μια αποτίμηση της μέχρι τώρα καλλιτεχνικής σας καριέρας ποια θα ήταν αυτή;\nΦανταζόμουν τελείως διαφορετική την πορεία μου απ’ αυτήν που τελικά προέκυψε. Φανταζόμουν ότι θα ασχοληθώ με μπαλάντες, σε ένα ίσως ροκ περιβάλλον, αλλά επίσης ήλπιζα ότι θα ασχολούμουν με την προκλασική μουσική, ότι θα αποκτούσα κάποιες τεχνικές δεξιότητες, που τελικά δεν απέκτησα ποτέ, αλλά όμως απέκτησα κάποιες τελείως διαφορετικές που δεν γνώριζα καν ότι υπήρχαν τότε…\nΘεωρώ ότι ήμουν πολύ τυχερή που οι τότε επιθυμίες μου δεν μπόρεσαν να εκπληρωθούν και αυτό μου άνοιξε έτσι έναν καινούργιο κόσμο που δεν γινόταν να αγνοήσω.\nΔεν φανταζόμουν ότι θα ασχοληθώ για παράδειγμα έστω και στο ελάχιστο με το παραδοσιακό τραγούδι, κάτι που συμβαίνει ήδη από το 1985 με τα «νανουρίσματα» του Ν. Κυπουργού, και ακολούθησαν τα ισπανοεβραϊκά και τα της μεσογείου. Δεν γνώριζα τι σημαίνει καν ελεύθερος αυτοσχεδιασμός. Μου άρεσε η σύγχρονη μουσική και ήλπιζα ότι με κάποιο τρόπο θα ασχοληθώ μ’ αυτήν – κάτι που επίσης δεν έγινε ακριβώς ποτέ.\nΘέλετε να πείτε πως ό,τι ήρθε στην πορεία σας, προέκυπτε κατά κάποιο τρόπο;\nΚάπως έτσι… ό,τι προέκυψε πάντως μέσα σ’ αυτά τα χρόνια ήταν πάρα πολύ ενδιαφέρον και συχνά απρόσμενο. Ανέτρεψε πολλά στερεότυπα που αφορούσαν είτε είδη μουσικής, είτε ανθρώπους και τις προτιμήσεις τους. Αν εξαιρέσω την συνεργασία μου με την Λένα Πλάτωνος και το περιβάλλον του Γ’ προγράμματος τότε, που ήταν για μένα το μόνο γνωστό σημείο για την επαγγελματικής μου πορεία, όλα τα άλλα που ακολούθησαν ήταν γεμάτα ανατροπές και τελικά χαίρομαι πολύ γι αυτό. Θεωρώ ότι ήμουν πολύ τυχερή που οι τότε επιθυμίες μου δεν μπόρεσαν να εκπληρωθούν και αυτό μου άνοιξε έτσι έναν καινούργιο κόσμο που δεν γινόταν να αγνοήσω.\nΈχετε κάνει σπουδαία πράγματα στον χώρο της world έθνικ σκηνής, έχετε συνεργαστεί με εξαιρετικούς συνθέτες αποσπώντας εξαιρετικές κριτικές στο εξωτερικό. Διατηρείτε ωστόσο χαμηλό προφίλ…\nΊσως να φοβάμαι. Ίσως να μην ξέρω πως να το κάνω αλλιώς. Ίσως να το θεωρώ φυσικό έτσι. Ίσως να θεωρώ ότι δεν το αξίζω. Ίσως, ποιος ξέρει τι άλλο ίσως. Μια χαρά αισθάνομαι πάντως..\nΠώς είναι η ζωή ενός ανθρώπου που ταξιδεύει τόσο πολύ όσο εσείς; Είναι επιλογή ή από κάποια στιγμή και μετά έγινε πλέον ανάγκη λόγω της δουλειάς;\nΕίναι επιλογή και μου αρέσει πολύ, και συμβαίνει σχεδόν αποκλειστικά λόγω δουλειάς. Μάλλον βρίσκω έναν τρόπο να δραπετεύω λόγω της δουλειάς.. «Συγγνώμη που φεύγω, αλλά έχω δουλειά..», «Πολύ θα ήθελα να μείνω αλλά, ξέρετε, πρέπει να φύγω γιατί έχω δουλειά». Ενώ αν πας διακοπές, τι θα πεις; «Συγγνώμη, αλλά πρέπει να πάω διακοπές;» Βέβαια μετά από τόσα χρόνια, μάλλον έχω συνηθίσει έτσι, και ίσως για να φύγω να πρέπει κάτι να έχω να κάνω εκτός από τις διακοπές..\nΒλέπουμε ότι το στοιχείο του αυτοσχεδιασμού κυριαρχεί στις καλλιτεχνικές σας δημιουργίες. Δεν έχετε να κάνετε με ένα συγκεκριμένο είδος μουσικής αλλά με τον συγκερασμό αρκετών.\nΕίναι αλήθεια αυτό. Μπορώ να αυτοσχεδιάζω ακολουθώντας τη μελωδία και την αρμονία ενός κομματιού, αλλά μπορώ και να φεύγω απ’ αυτήν χρησιμοποιώντας απλώς ήχους με τη φωνή μου. Αν «προσφέρεται» το κομμάτι, μπορώ να αυτοσχεδιάσω με τον τρόπο της free jazz, που είναι καθαρά αυτοσχεδιαστική κατάσταση και δεν βασίζεται στην αρμονία την μελωδία ή την μουσική δομή. Η μπορώ να μπω στην λογική της σύγχρονης μουσικής και να μην ακολουθώ ακριβώς την αρμονία του κομματιού.\nΓια παράδειγμα, όλοι ξέρουμε τι είναι ένας αμανές. Εγώ μπορώ μόνο να αντιγράψω έναν αμανέ δηλαδή να τον πω ίδιο όπως τον έχει πει κάποιος άλλος, (εάν βέβαια δεν είναι πολύ δύσκολος…). Είναι όμως αδύνατον να φτιάξω έναν δικό μου. Κάτι που άλλοι τραγουδιστές το κάνουν για πλάκα χωρίς να το σκεφτούν καν. Ο καθένας στο είδος του…Αυτό που σίγουρα δεν μπορώ να κάνω είναι να αυτοσχεδιάσω με τον τρόπο της κλασσικής jazz ή με τον τρόπο της παραδοσιακής και της βυζαντινής μουσικής. Τους κανόνες αυτούς δεν τους ξέρω.\nΕκτός από το κομμάτι της ερμηνείας, ασχολείστε με την σύνθεση μουσικής για θέατρο, χοροθέατρο αλλά και με την τέχνη του video art. Πώς τα συνδυάζετε όλα αυτά μεταξύ τους;\nΣυνδυάζονται γιατί όλα είναι μουσική. Είναι κομμάτια της ίδιας κατάστασης. Του ήχου. Σου αρέσει να τραγουδάς τραγούδια που έχουν φτιαχτεί από άλλους, αλλά φαντάζεσαι επίσης και τις δικές σου μελωδίες, την δική σου αίσθηση του ρυθμού, της αρμονίας και θες να τα φτιάξεις εσύ ο ίδιος.\nΠότε ήταν η πρώτη φορά που «φτιάξατε» εσείς η ίδια τραγούδια;\nΈφτιαχνα τραγούδια από μικρή. Με το που έπιασα κιθάρα στα χέρια μου, από τα πρώτα μαθήματα, έφτιαξα τα πρώτα μου τραγούδια. Βέβαια ποτέ δεν έμαθα να συνθέτω με την τυπική έννοια του όρου, δεν το σπούδασα δηλαδή, αυτό όμως δεν με εμπόδισε να φτιάξω κομμάτια, να τα ενορχηστρώσω, και να τα εκδώσω σε δίσκους, cds ή να συνεργαστώ με το θέατρο.\nΤο θέμα της ενορχήστρωσης θεωρώ ότι είναι ένα πολύ σημαντικό μέρος της ιστορίας αυτής και που οι περισσότεροι από μας που συνθέτουμε παρεμπιπτόντως, χωρίς να είναι αυτή η κύρια ασχολία μας, το αφήνουμε στους ενορχηστρωτές θεωρώντας ότι δεν μπορούμε να το κάνουμε μόνοι μας.\nΚάνετε όμως ενορχηστρώσεις για θέατρο…\nΝαι… στην πρώτη μου δουλειά στο «Ζει ο βασιλιάς Αλέξανδρος;» είχα ζητήσει από τον Θύμιο Παπαδόπουλο να μου ενορχηστρώσει τα κομμάτια. Στην πρώτη μας συνάντηση του εξηγούσα πώς θα ήθελα να ενορχηστρωθεί το κάθε κομμάτι. Και μου λέει ο Θύμιος: «Αφού ξέρεις τι θέλεις γιατί δεν τα ενορχηστρώνεις μόνη σου» Και λέω: «Αφού δεν ξέρω, πώς θα το κάνω;» Και μου είπε: «Αγόρασε ενα συνθεσάϊζερ κι’ ένα τετρακάναλο κασετόφωνο και φτιάξ’ τα μόνη σου». Τότε δεν υπήρχαν τα κομπιούτερς. Τότε με ένα τετρακάναλο ηχογραφούσες 3 κανάλια τα οποία μετά τα μετέφερες στο τέταρτο και ηχογραφούσες άλλα 3 από πάνω κ.ο.κ.\nΚάπως έτσι το θυμάμαι, και μπορούσες στην πράξη, να δεις τι σου κάνει και τι όχι, για τα κομμάτια σου. Τώρα με τους υπολογιστές είναι όλα απίστευτα εύκολα. Εάν δεν με είχε ενθαρρύνει ο Θύμιος, δεν θα το προσπαθούσα ποτέ μόνη μου. Μπορεί βέβαια να το έκανε για να γλυτώσει από μία συνεργάτιδα που δεν θα τον άφηνε ελεύθερο να δημιουργήσει. Είτε έτσι όμως, είτε αλλιώς, του είμαι πάντα ευγνώμων!\nΜε το συγκρότημα «Primavera en Salonico», συνεργάζεστε από το 1994. Τι είναι αυτό που σας ένωσε αρχικά και τι εξακολουθεί και σας κρατά «δεμένους» στην μακρόχρονη πορεία σας;\nΝομίζω ότι ταιριάζουμε παρ’ ότι είμαστε αρκετά διαφορετικοί μεταξύ μας. Ο καθένας είναι ιδιαίτερος σ’ αυτό που κάνει. Υπάρχει κοινό χιούμορ, εκτίμηση του ενός για τον άλλον, κατανόηση ή και ανοχή. Και σίγουρα αγάπη γι αυτό που κάνουμε συνολικά. Νομίζω αυτά είναι αρκετά.\nΤι αποτελεί για εσάς πηγή έμπνευσης και δημιουργίας;\nΠολύ διαφορετικά πράγματα που δεν μπορώ να τα ταξινομήσω. Με κάποιο τρόπο μια εικόνα, μία λέξη που κάτι σου θυμίζει, ένας ήχος που σου δημιουργεί έναν συνειρμό και σε φέρνει σε επαφή με κάτι πολύ προσωπικό που ακόμα κι αυτό είναι δύσκολο να προσδιοριστεί. Δεν ξέρω αν θα ήθελα να γίνω τόσο συγκεκριμένη ποτέ και μάλιστα δημόσια.\nΔε μπορώ να αξιολογήσω το πολιτιστικό επίπεδο στην Ελλάδα σήμερα, χωρίς να πέσω σε στερεότυπα και προκαταλήψεις για τον «Έλληνα» και το επίπεδό του.\nΤι βλέπετε να αλλάζει και τι σας προβληματίζει περισσότερο στον καλλιτεχνικό κόσμο μετά από την πανδημία του κορoνοϊού; Τη δική σας δημιουργική φάση πώς την έχει επηρεάσει όλη αυτή η κατάσταση;\nΟμολογώ ότι στη διάρκεια της καραντίνας πέρασα την πιο μη δημιουργική περίοδο της ζωής μου… Ακόμα κοιτάζω πώς θα βγω απ’ αυτήν.. Και το ίντερνετ δεν βοηθάει καθόλου σ’ αυτό. Είναι η εύκολη λύση.\nΤώρα τι έχει αλλάξει στον καλλιτεχνικό κόσμο θα το δούμε σιγά – σιγά. Πως θα γίνεται θέατρο με περιορισμό στην επαφή των ηθοποιών, με περιορισμένη προσέλευση θεατών. (Πολλοί φίλοι μου δεν πάνε πια σε παραστάσεις.) Τι σημαίνει οικονομικά για τους καλλιτέχνες αυτό, πώς θα πληρώνονται αν όλα κινούνται μέσω ίντερνετ για μεγάλο διάστημα; Δεν είναι καθόλου εύκολο όλο αυτό και ούτε εμείς οι συνάδελφοι μεταξύ μας δεν ξέρουμε πόσοι και πόσο ταλαιπωρούνται ήδη απ’ την κατάσταση αυτή.\nΠιστεύω όμως ότι μόλις βρεθεί εμβόλιο, ή όποιο φάρμακο που θα αντιμετωπίζει τον ιό, θα επιστρέψουμε εκεί που ήμασταν, όσον αφορά τον τρόπο της ζωής μας. Νομίζω ότι θα τον ξεχάσουμε πολύ εύκολα τον ιό και τις καραντίνες. Εδώ τον ξεχνάμε τώρα που κυκλοφορεί ανενόχλητος…\nΠαιδεία και πολιτισμός είναι έννοιες αλληλένδετες από την εποχή των αρχαίων ακόμη χρόνων. Πώς θα αξιολογούσατε το πολιτιστικό επίπεδο στην Ελλάδα του σήμερα;\nΔεν ξέρω πόσο ενημερωμένη είμαι και δεν νομίζω ότι μπορώ να το αξιολογήσω χωρίς να πέσω σε στερεότυπα και προκαταλήψεις για τον «Έλληνα» και το επίπεδό του.\nΑυτό που νομίζω όμως είναι ότι στο σχολείο θα μπορούσε η διδασκαλία της γλώσσας να είναι πιο «πλήρης». Η καθαρεύουσα έχει δαιμονοποιηθεί αλλά είμαι κι εγώ απ’ αυτούς που πιστεύουν ότι η δυνατότητα της ταυτόχρονης χρήσης της δημοτικής και της καθαρεύουσας δημιουργεί μία πολύ πιο πλούσια και εκφραστική γλώσσα. Και αλλιώς μπορείς να ανατρέξεις σε κείμενα από το παρελθόν όταν τη γνωρίζεις. Τώρα σε ό,τι αφορά όλα τ’ άλλα, θα έπρεπε να τα πιάσει κανείς ένα – ένα και να δει πώς μπορεί να δημιουργήσει ένα εκπαιδευτικό σύστημα πιο χρήσιμο για την καθημερινότητά μας, για την πραγματική ζωή μας.\nΗ ελληνική μουσική – έχοντας ταξιδέψει και εργαστεί τόσο πολύ στο εξωτερικό -πιστεύετε ότι θα μπορούσε να κατέχει μια διαφορετική θέση στο παγκόσμιο πολιτιστικό στερέωμα; Ποια είναι η άποψή σας;\nΞέρουν τη Νάνα Μούσχουρη όλοι και από συνθέτες τον Μίκη Θεοδωράκη κυρίως. Τα «Παιδιά του Πειραιά» είναι πασίγνωστο χωρίς να ξέρουν μάλλον σε ποιον ανήκει και ο «Ζορμπάς» βέβαια.. Κάποτε ήταν επίσης γνωστό το «Ντιρλανταντά». Ο Ντέμης Ρούσος και ο Βαγγέλης Παπαθανασίου. Τα ρεμπέτικα τα αγαπάνε πολύ στην κεντρική Ευρώπη. Είναι ας πούμε τα μπλουζ της Ελλάδας. Τα τραγουδάνε Γερμανοί και Ολλανδοί. Φτιάχνουν γκρουπ και τραγουδάνε ελληνικά. Ε, μέχρι εκεί. Α! Και η Κάλας!! Θέλουμε κάτι περισσότερο απ’ αυτό; Αστειεύομαι.\nΤι; Δεν μας γνωρίζουν;\nΔεν γνωρίζουν πολλά από μας, γιατί κατ’ αρχάς η γλώσσα μας δεν βοηθάει όσον αφορά στο τραγούδι. Είναι πολύ δύσκολο να διαβαστεί και φυσικά να κατανοηθεί.\nΗ Λένα Πλάτωνος έχει αρχίσει να γίνεται γνωστή έξω. Έχουν ανακαλύψει κυρίως τα ηλεκτρονικά της κομμάτια κι αυτό είναι πολύ καλό. Στο Ισραήλ και στην Τουρκία είναι πολύ γνωστοί ο Νταλάρας, η Γλυκερία, Ε. Καραΐνδρου. Εγώ βγήκα στο εξωτερικό όταν άρχισα να τραγουδάω τραγούδια από τη μεσόγειο, και ισπανοεβραϊκά της Θεσσαλονίκης. Υπήρξε ενδιαφέρον γι αυτό το ρεπερτόριο αλλά όχι για το έντεχνο ελληνικό που τραγουδούσα μέχρι τότε. Και υπήρξε ενδιαφέρον επειδή είναι ένα ρεπερτόριο που ερευνάται εδώ και χρόνια σε πανεπιστήμια από μουσικολόγους και γλωσσολόγους. Γενικότερα το γιατί μπορεί ή όχι να προχωρήσει κάτι έξω δεν το ξέρω. Δεν είναι η δουλειά μου. Πολλές φορές εκπλήσσομαι από το τι γίνεται γνωστό που και γιατί.\nΠείτε μου κάποια πρόσωπα κομβικά, πρόσωπα-σταθμούς για την επαγγελματική σας πορεία.\nΗ Λένα Πλάτωνος με την οποία ξεκίνησε η επαγγελματική μου σχέση με το τραγούδι, ο Σπύρος Σακκάς που είναι δάσκαλός μου , ο Νίκος Μαμαγκάκης εξ’ αιτίας του οποίου ανέβηκα στη σκηνή και έπαιξα την Αρετούσα και την Ερωφίλη στις όπερες που έγραψε, ο Peter Kowald όσον αφορά στον ελεύθερο αυτοσχεδιασμό…. Η Ντόρα Ρίζου που με έφερε σε επαφή με τον κόσμο των ισπανοεβραϊκών τραγουδιών της Θεσσαλονίκης. Αυτοί μου έρχονται στο μυαλό κατ’ αρχάς.\nΕίχατε ποτέ κάποιο μέντορα;\nΈχω πάρει στοιχεία από διαφορετικούς ανθρώπους που τα θεωρώ πολύ σημαντικά για την πορεία μου. Όχι από έναν μόνο. Συνθέτες κυρίως, δασκάλους, συνεργάτες με τον έναν ή τον άλλο τρόπο. Ακόμα και μία κριτική ενός συναδέλφου σε κάποια δεδομένη στιγμή μπορεί να είναι πολύ σημαντική και χρήσιμη για την εξέλιξη ενός καλλιτέχνη. Αλλά όχι, «μέντορα» δεν είχα.\nΤο νέο ελληνικό «αίμα» στον καλλιτεχνικό κόσμο πώς σας φαίνεται; Έχετε ξεχωρίσει κάποια ταλέντα, κάποια νέα παιδιά που θεωρείτε ότι θα μπορούσαν να κάνουν ακόμη και διεθνή καριέρα;\nΔεν τους ξέρω δυστυχώς τους καινούργιους μουσικούς και τραγουδιστές. Αν εξαιρέσουμε τη Μαρίνα Σάττι που είναι ήδη πολύ γνωστή και έχει δείξει τι μπορεί να κάνει σε πολλά επίπεδα, σαν περφόρμερ, τραγουδίστρια, ενορχηστρώτρια, ηθοποιός, ή σαν μαέστρος χορωδίας, δεν μου έρχεται κάποιος άλλος αυτήν την στιγμή. Προφανώς υπάρχουν ταλαντούχοι μουσικοί που κι αυτοί με τη σειρά τους δεν γνωρίζουν εμένα. Εγώ είμαι μάλλον κλεισμένη σπίτι μου…\nΜαζί με τους Primavera en Salonico στις 14 & 15 Αυγούστου θα μας παρουσιάσετε στην Μικρή Επίδαυρο το watersong. Θα συμμετέχει και η Τυνήσια Λάμια Μπεντίουι. Θέλετε να μας μιλήσετε για την παράσταση;\nΤο θέμα είναι το νερό. Το νερό σαν πηγή ζωής μέσα από τραγούδια για μύθους και έθιμα για το αμίλητο νερό, για το αθάνατο νερό, το καταραμένο νερό, τραγούδια της βάφτισης, τραγούδια για κακούς δράκους που εμποδίζουν την πρόσβαση στο νερό και για γοργόνες της θάλασσας που το βράδυ μεταμορφώνονται σε ανθρώπους.\nΗ Λάμια συμμετέχει με τραγούδια που αφορούν περισσότερο την έρημο και την έλλειψη του νερού. Είναι μία συναυλία στην οποία θα υπάρχει και οπτικό υλικό από video animation από την Κλεοπάτρα Κοραή.\nΕίναι πολύ ενοχλητικό να πρέπει είτε να απολογηθώ για ό,τι μπορεί να κατηγορείται η Ελλάδα, όταν κατηγορείται, είτε να καμαρώνω για ό,τι καλό μπορεί να θεωρείται ότι έχει πετύχει.\nΈχετε ξαναπαίξει στην Επίδαυρο. Τι συναισθήματα αλλά και τι προσδοκίες γεννά σε έναν καλλιτέχνη το να παίζει σε αυτό το μέρος;\nΈχουμε παίξει στην Μικρή Επίδαυρο με τους Primavera και την Λάμια Μπεντίουι άλλες δύο φορές. Επίσης με τη Λένα Πλάτωνος. Μου αρέσει πολύ ο χώρος είτε ως θεατής είτε ως περφόρμερ. Δεν σου δημιουργεί το δέος του μεγάλου θεάτρου της Επιδαύρου, στο οποίο έχω παίξει επίσης και είναι υπέροχη εμπειρία. Το μικρό θέατρο λόγω μεγέθους είναι πιο κοντά στα ανθρώπινα μέτρα.\nΑισθάνεστε κατά κάποιο τρόπο «ambassador» για την Ελλάδα;\nΌχι, ποτέ δεν είδα τον εαυτό μου σαν «ambassador». Ποτέ. Με βλέπω ως μονάδα. Όχι ως εκπρόσωπο. Προφανώς είμαι Ελληνίδα, αλλά είναι πολύ ενοχλητικό να πρέπει είτε να απολογηθώ για ό,τι μπορεί να κατηγορείται η Ελλάδα, όταν κατηγορείται, είτε να καμαρώνω για ό,τι καλό μπορεί να θεωρείται ότι έχει πετύχει.\nΕίναι πολύ δυσάρεστο, για παράδειγμα, να πρέπει να απαντώ σε ερωτήσεις ξένων δημοσιογράφων για την εξωτερική πολιτική της Ελλάδας, ή για την στάση του κράτους απέναντι στο μεταναστευτικό, στο προσφυγικό, ή για το αν οι Έλληνες είναι τεμπέληδες, ή όχι, και άστα να πάνε δηλαδή… Πολύ ενοχλητικό. Παρ’ όλα αυτά προσπαθώ να απαντάω… Δεν γίνεται αλλιώς. Και μαθαίνω βέβαια και πολλά από το πώς μας βλέπουν οι άλλοι, που δεν μπορούμε ούτε να το φανταστούμε εάν δεν έρθουμε απ’ ευθείας σε επαφή μαζί τους.\nΔΙΑΒΑΣΤΕ ΑΚΟΜΑΗ Σαβίνα Γιαννάτου και οι Primavera en Salonico στο Μικρό Θέατρο Αρχαίας Επιδαύρου12.09.2018\nΗ Σαβίνα Γιαννάτου και οι Primavera en Salonico υποδέχονται, στο πλαίσιο του Φεστιβάλ Αθηνών και Επιδαύρου, τη Λάμια Μπεντίουι, 14 και 15 Αυγούστου 2020, στις 21:30, στο Μικρό Θέατρο Αρχαίας Επιδαύρου.\nΚατερίνα Πολέμη: Τι είναι μια μάσκα μπροστά στη δύναμη της θετικής σκέψης;\nΒίκυ Βολιώτη: Τροφοδοτούμαι από τους άλλους, συχνά ερήμην της δικής μου επιθυμίας


2019: Ο πνιγμός της 8χρονης σε πισίνα και 22 ακόμα πνιγμοί στην Κρήτη | Cretablog\n30 Δεκεμβρίου 2019051\nΟ πνιγμός της 8χρονης που συγκλόνισε το πανελλήνιο – 21 άτομα έχασαν τη ζωή τους στη θάλασσα εκ των οποίων 16 τουρίστες και δύο άτομα έχασαν τη ζωή τους σε πισίνα\nΑρκετοί ήταν οι άνθρωποι που άφησαν την τελευταία τους πνοή την ώρα που έκαναν μπάνιο στην Κρήτη και συγκεκριμένα, 21 έχασαν τη ζωή τους στη θάλασσα και δύο σε πισίνα, με τους περισσότερους να είναι τουρίστες, ενώ ανάμεσά τους είναι και ένα 8χρονο κορίτσι από το Ισραήλ.\nΑπό τους 23 ανθρώπους που πνίγηκαν οι 21 ήταν σε θάλασσες και δύο σε πισίνες ενώ οι περισσότεροι ήταν άνδρες (17 συγκεκριμένα).\nΑξίζει να σημειωθεί ότι 16 από τους 21 ανθρώπους που έχασαν την ζωή τους στις θάλασσες ήρθαν στην Κρήτη για διακοπές και δεν έφυγαν… ποτέ.\nΟ πιο «μαύρος» μήνας του έτους είναι ο Ιούλιος κατά τον οποίον καταγράφηκαν 6 πνιγμοί.\nΤοποθεσία: Οι περισσότεροι ξεψύχησαν στις θάλασσες της Κρήτης και συγκεκριμένα του νομού Ηρακλείου (8 για την ακρίβεια) ενώ ακολουθεί ο νομός Χανίων με 7 θύματα. Στις θάλασσες του νομού Ρεθύμνου έχασαν την ζωή τους 6 άνθρωποι ενώ στο νομό Λασιθίου 2.\nΗλικίες: 11 από τους 23 ανθρώπους που πνίγηκαν ήταν ηλικιωμένοι ενώ 9 ήταν ηλικίας από 40 έως 60 χρόνων. Παράλληλα, είχαμε 3 πνιγμούς ανθρώπων που είχαν ηλικία έως 39 ετών, ανάμεσά τους και μία 8χρονη.\nΟ πνιγμός που συγκλόνισε το πανελλήνιο: 8χρονη πνίγηκε σε πισίνα ξενοδοχείου\nΉταν 1η Αυγούστου όταν ένα 8χρονο κοριτσάκι εντοπίστηκε νεκρό σε πισίνα με νεροτσουλήθρες σε ξενοδοχείου της Χερσονήσου. Η είδηση πάγωσε το αίμα τόσο της τοπικής κοινωνίας όσο και ολόκληρης της Ελλάδος.\nΗ 8χρονη είχε έρθει με τους γονείς της από το Ισραήλ για ολιγοήμερες διακοπές όμως έχασε τις αισθήσεις και άφησε την τελευταία της πνοή μέσα στην πισίνα. Ο ιατροδικαστής ανέφερε πως αιτία του θανάτου της ήταν ο πνιγμός.\nΑμέσως συνελήφθησαν οι δύο υπεύθυνες του ξενοδοχείου και οδηγήθηκαν ενώπιον του εισαγγελέα που άσκησε σε βάρος τους διώξεις για ανθρωποκτονία από αμέλεια. Στη συνέχεια αφέθηκαν ελεύθερες μέχρι την δικάσιμο.\nΤα δυνατά ρεύματα τον παρέσυραν στον… θάνατο – Η σορός του εντοπίστηκε μία μέρα μετά\nΣτις 21 Σεπτεμβρίου ένας 35χρονος Σλοβάκος μαζί με την σύζυγό του και δύο ακόμα άτομα βούτηξαν στη θάλασσα, αγνοώντας τα 7 μποφόρ που έπνεαν στην θαλάσσια περιοχή των Γουβών στο Ηράκλειο.\nΣύμφωνα με τα όσα ανέφερε η σύζυγός του, αμέσως τους παρέσυραν τα ρεύματα προς τα βράχια ωστόσο ευτυχώς γλίτωσαν με κάποιες αμυχές. Την ίδια ώρα, τόσο η ίδια όσο και τα δύο άτομα που ήταν μαζί της δήλωσαν στις αρχές πως είδαν τον 35χρονο να είναι μπρούμυτα στη θάλασσα, χωρίς τις αισθήσεις του.\nΣτήθηκε τεράστια επιχείρηση για τον εντοπισμό του άτυχου άνδρα. Την επόμενη ημέρα στις 6.30 το πρωί οι λιμενικοί είδαν το άψυχο σώμα του 35χρονου σφηνωμένο σε βράχια στη θαλάσσια περιοχή των Γουβών.\nΕπίθεση στον τοπικό ΣΥΡΙΖΑ στην επέτειο του Πολυτεχνείου στα Χανιά\n17 Νοεμβρίου 2019069\nΜεγάλος φοίνικας έπεσε στην Παλαιόχωρα Ευτυχώς δεν υπήρξαν τραυματισμοί\n25 Νοεμβρίου 2019038\n8 Ιουνίου 20180333\n18 Φεβρουαρίου 20190201\n26 Ιανουαρίου 2020047\n1 Νοεμβρίου 20190146


Προβόπουλος: Μεταρρυθμίσεις δεν είναι οι μειώσεις μισθών - Newsbomb - Ειδησεις - News\nΟΙΚΟΝΟΜΙΑ 25/03/2017 21:05\n«Ποιος ξένος θα επενδύσει στη χώρα μας αν συνεχίσει να πλανάται ο φόβος του Grexit;», διερωτήθηκε ο πρώην διοικητής της Τράπεζας της Ελλάδος Γιώργος Προβόπουλος.\nΌπως είπε μιλώντας στον Skai, σχετικές συζητήσεις περί εξόδου από το ευρώ συνεχίζουν να γίνονται και στο εσωτερικό της χώρας αλλά και στο εξωτερικό ενώ πρόσθεσε πως οι ξένοι επενδυτές βλέπουν μια χώρα να ταλαιπωρείται και να μην μπορεί να βγει από το αδιέξοδο.\nAναφέρθηκε στις μεταρρυθμίσεις ο κ. Προβόπουλος είπε ότι δεν είναι δυνατόν να κόβουμε συνέχεια συντάξεις και εισοδήματα των εργαζομένων και των άλλων φορέων και να αφήνουμε στην άκρη μεταρρυθμίσεις που είναι οι μόνες που μπορούν να βγάλουν από το αδιέξοδο την χώρα.\n«Πιστεύει κανείς ότι μετά από μία τόσο έντονη ζεστή συζήτηση όλους αυτούς τους μήνες περί ενδεχομένου Grexit, την επόμενη ημέρα ξαφνικά τα επιτόκια από τα υψηλά επίπεδα του 8% θα κατηφορίσουν προς τα επιτόκια του 3- 3,5 - 4% που είναι τα λογικά επιτόκια με τα οποία μπορεί η χώρα κάποια στιγμή, και πρέπει, πριν την εκπνοή του μνημονίου, να βγει στις αγορές και να δανειστεί εκ νέου;» αναρωτήθηκε.\nΥπουργείο Οικονομικών: Δεν υπάρχει κανένας κίνδυνος παραγραφής από τις λίστες καταθετών εξωτερικού


Πώς να γράψετε μια απόδειξη επιστολής ενοικίου - 2019 | Τα βασικά\nΚύριος /Τα βασικά /Πώς να γράψετε μια απόδειξη επιστολής ενοικίου\nΕάν είστε ιδιοκτήτης ιδιοκτησίας ενοικιαζόμενης ιδιοκτησίας, ίσως λάβετε επιστολή ενοικιαστή-αιτήματος που παρέχει λεπτομέρειες σχετικά με το ιστορικό πληρωμής του. Μπορείτε να παράσχετε ένα έγγραφο που θα μπορούσε να βοηθήσει τον ενοικιαστή με την αίτησή του. Ορισμένοι ιδιοκτήτες χρησιμοποιούν βιβλία απόδειξης πληρωμής ή λογισμικό ηλεκτρονικών υπολογιστών για την τήρηση αρχείων. Ωστόσο, θα πρέπει να εξετάσετε λεπτομέρειες πληρωμής που βασίζονται στη μέθοδο λειτουργίας σας.\nΕντοπίστε τα αρχεία σας που περιέχουν τις πληροφορίες ενοικίασης του ενοικιαστή. Θα χρειαστεί να καθορίσετε την ημερομηνία ενοικίασης του ενοικιαστή και το ιστορικό πληρωμής του. Εντοπίστε την υπογεγραμμένη σύμβαση μίσθωσης του ενοικιαστή για να τηρήσετε την ημερομηνία έναρξης. Αν δεν έχετε αντίγραφο της συμφωνίας ενοικίασης, ελέγξτε τις αποδείξεις πληρωμής σας για μια κατάθεση ασφαλείας, καθώς και το παλαιότερο αρχείο πληρωμής που εμφανίζεται.\nΧρησιμοποιήστε το επιστολόχαρτο της εταιρείας σας όταν γράφετε μια αναφορά μίσθωσης. Εάν αναθέτετε υπηρεσίες σε μια εταιρεία διαχείρισης ακινήτων, ζητήστε βοήθεια από έναν υπάλληλο της επιχείρησης. Μια επαλήθευση μίσθωσης από μια επαγγελματική εταιρεία παροχής υπηρεσιών μπορεί να βοηθήσει τον ενοικιαστή εάν η επιστολή φαίνεται αξιόπιστη. Εάν δεν έχετε επιστολόχαρτο για την επιχείρηση ενοικίασής σας, μπορείτε να χρησιμοποιήσετε ακίνητο για να συντάξετε μια αναφορά μίσθωσης, ωστόσο θα πρέπει να συμπεριλάβετε το όνομα και τα στοιχεία επικοινωνίας σας σε περίπτωση που ο τελικός χρήστης χρειάζεται επαλήθευση.\nΚαταγράψτε τον χρόνο που έχει ενοικιάσει ο ενοικιαστής την ιδιοκτησία σας. Για παράδειγμα, μπορείτε να αντικατοπτρίσετε την ακριβή ημερομηνία έναρξης ή να υποδείξετε χρονικά πλαίσια, όπως 18 μήνες, δύο χρόνια και έξι εβδομάδες (για εβδομαδιαία ενοικίαση). Συμπεριλάβετε το ιστορικό πληρωμών του ενοικιαστή. Οι περισσότεροι τελικοί χρήστες αναζητούν τον αριθμό των έγκαιρων πληρωμών και των καθυστερημένων πληρωμών πέραν των 30 ημερών από την ημερομηνία λήξης. Μπορεί να υποδείξετε ότι ένας μισθωτής δεν έχει καθυστερήσει ποτέ τα τελευταία δύο χρόνια ή δείχνει ότι ένας μισθωτής έχει πληρώσει ενοίκιο που είχε καθυστερήσει πάνω από 30 ημέρες σε δύο περιπτώσεις κατά τη διάρκεια των τελευταίων 12 μηνών.\nnone: ακίνητα, απόδειξη, πληρωμής, ενοικιαστή, ιδιοκτησίας, ιστορικό, τα βασικά |\nΠού είναι η καλύτερη θέση για να πάρετε ένα προσωπικό δάνειο;\nΟι εκδότες πιστωτικών καρτών επιτρέπουν στους κατόχους καρτών να δεσμεύουν πιστωτικούς λογαριασμούς για διάφορους λόγους. Μπορείτε να ολοκληρώσετε τη διαδικασία μόνοι σας χωρίς τη βοήθεια πιστωτικού συμβούλου.


Винительный падеж множественного числа определенного артикля\nна -ος τους δασκάλους на -α τις γυναίκες на -o τα σχολεία\nна -ης τους φοιτητές на -η τις βιβλιοθήκες на -ι τα παιδιά\nна -ας τους άντρες на -μα τα γράμματα\nо άντρας мужчина, муж η γυναίκα женщина, жена\nо σύζυγος супруг η σύζυγος супруга\nо πατέρας, о μπαμπάς отец, папа η μητέρα, η μάνα мать, мама\nο γιός = το αγόρι сын η κόρη = το κορίτσι дочь\nο μοναχογιός единственный сын η μοναχοκόρη единственная дочь\nο αδελφός/αδερφός брат η αδελφή/αδερφή сестра\nο παππούς дедушка η γιαγιά бабушка\nο εγγονός внук η εγγονή внучка\nο θείος дядя η θεία тетя\nο ανεψιός племянник η ανεψιά племянница\nο πεθερός тесть, свекор η πεθερά теща, свекровь\nο συμπέθερος сват η συμπεθέρα сватья\nο γαμπρός зять, жених η νύφη невестка, невеста\nο εξάδελφος двоюродный брат η εξάδελφη двоюродная сестра\nο κουνιάδος свояк, шурин, деверь η κουνιάδα свояченица, золовка\nο κουμπάρος кум η κουμπάρα кума\nο νονός крестный отец η νονά крестная мать\nο χήρος вдовец η χήρα вдова\nо, η φωτογράφος — фотограф\nΟι γονείς του συχνά βλέπουν και του. (ο δάσκαλος, η δασκάλα)\nΥπάρχουν βιβλία στους στις στα βιβλιοθήκες.\nΤα μικρά παιδιά πηγαίνουν στους στις στα δημοτικά σχολεία.\nΥπάρχουν πολλά αυτοκίνητα στους στις στα δρόμους.\nΤα παιδιά παίζουν στους στις στα κήπους και στους στις στα αυλές.\nΔεν έχω καθόλου λεφτά στους στις στα τσέπες μου.\nΥπάρχουν λουλούδια στους στις στα τραπέζια.\nΟι φοιτητές γράφουν στους στις στα τετράδια τους.\nΈχει εικόνες από την πατρίδα του στους στις στα τοίχους.\nΥπάρχουν πολλοί άνθρωποι στους στις στα λεωφορεία.\nΠολλά πράγματα υπάρχουν στους στις στα περίπτερα.\nО πατέρας μου και η μητέρα μου είναι οι γονείς μου. Οι γονείς της μητέρας μου είναι ο παππούς και η 1) μου. Ο πατέρας μου έχει έναν αδελφό, τον Κώστα, και μια αδελφή, την Άννα. Ο Κώστας είναι 2) μου και η Άννα 3) μου. Ο Κώστας έχει δύο παιδιά, ένα 4) , τον Δημήτρη, και ένα 5) , την Ελένη. Ο Δημήτρης είναι 6) μου και η Ελένη 7) μου. Ο αδελφός μου έχει δύο παιδιά, την Αθηνά και τον Γιώργο. Η Αθηνά είναι 8) μου και ο Γιώργος 9) μου. Εγώ είμαι 10) τους.


Απίστευτη καταγγελία Στεφανίδη: «Αισθανόμαστε ότι στοχοποιούμαστε. Μας ζητούν πίσω τα χρήματα από τα μετάλλια» - iRun\n«Φτάσαμε να μας ζητάνε και χρήματα πίσω» καταγγέλλει η χρυσή Ολυμπιονίκης του επί κοντώ, Κατερίνα Στεφανίδη μέσα από το λογαριασμό της στο Twitter, σε μια αποκάλυψη που εκθέτει διεθνώς τη χώρα μας, ενώ αίσθηση προκαλεί ότι η απάντηση του υπουργού Αθλητισμού, Λευτέρη Αυγενάκη καθώς και του γ.γ Αθλητισμού, Γιώργου Μαυρωτά, σε μια τόσο σοβαρή καταγγελία έγιναν και αυτές μέσω twitter…\nΗ αποκάλυψη της χρυσής μας πρωταθλήτριας έγινε σε μια συνέντευξή της στο “inside the games” (δείτε εδώ: https://www.insidethegames.biz/articles/1100541/katerina-stefanidi-medal-bonus-cuts), όπου κατηγορεί την ελληνική αθλητική ηγεσία για «μεθοδεύσεις» με σκοπό να αποφύγει τα πριμ των αθλητών που κατέκτησαν μετάλλια στο παγκόσμιο και ευρωπαϊκό πρωτάθλημα. Όπως καταγγέλλει η Ελληνίδα Ολυμπιονίκης στο “insidethegames” η Πολιτεία της ζήτησε πίσω το πριμ από το χάλκινο μετάλλιο στο Παγκόσμιο πρωτάθλημα κλειστού στίβου του 2016.\nΣύμφωνα με το ΑΠΕ-ΜΠΕ, ο υφυπουργός Αθλητισμού, Λευτέρης Αυγενάκης, αναμενόταν άμεσα να προχωρήσει σε διάταξη διορθώνοντας την ασάφεια που υπήρχε στο νόμο 2725/99 (αρθ.34), προκειμένου να γίνεται κατανοητό ότι θα πριμοδοτούνται οι επιτυχίες των πρωταγωνιστών σε Παγκόσμια και Ευρωπαϊκά πρωταθλήματα κλειστού στίβου, όπως συμβαίνει με τις επιτυχίες σε διοργανώσεις ανοιχτού στίβου και Ολυμπιακούς Αγώνες.\nΣυγκεκριμένα, η Ελληνίδα Ολυμπιονίκης αναφέρει:\nΑπαντήσεις Αυγενάκη – Μαυρωτά μέσω Twitter…\nΑίσθηση ωστόσο προκαλεί η απάντηση που έδωσε ο υπουργός Αθλητισμού, σε μια τόσο σοβαρή καταγγελία, μέσω ενός tweet με την Στεφανίδη να καταγγέλλει πως τόσο καιρό δεν έχει πάρει ούτε μια απάντηση από τον ίδιο στα μέιλ που του έχει στείλει.\n«Έχεις ήδη ενημερωθεί από 29 Οκτωβρίου, από εμένα και από συνεργάτες της ΓΓΑ, ότι η βούληση είναι ξεκάθαρη: θα λυθεί άμεσα και νόμιμα το ζήτημα. Εκανα σαφές ότι προχωράμε σε νομοθετική ρύθμιση, αφού δεν μπορεί να βρεθεί άλλος τρόπος σε συνεργασία με την Ομοσπονδία. Καλή συνέχεια», έγραψε ο υφυπουργός Αθλητισμού στο Twitter.\nΗ απάντηση της Κατερίνας Στεφανίδη ήταν άμεση και προδήλως αποστομωτική: «Κύριε Αυγενάκη δεν έχω απολύτως καμία ενημέρωση και έχω στείλει δυο email στο γραφείο σας την τελευταία βδομάδα από τα οποία δεν απαντήθηκε κανένα. Δεν έχω ακούσει από κανέναν για νομοθετική ρύθμιση».\nΤην δική του απάντηση έσπευσε να δώσει και ο γ.γ Αθλητισμού, Γιώργος Μαυρωτάς.\n«Κύριε Μαυρωτά ο νόμος δεν αναφέρεται πουθενά σε συνθήκες. Μόνο σε Πανευρωπαϊκό και Παγκόσμιο Πρωτάθλημα. Αλλά ανεξάρτητα δεν υπάρχει καμία ενημέρωση για νομοθετική λύση. Ψάξτε να βρείτε όλα τα email μου που δεν έχουν απαντηθεί» απάντησε η Κατερίνα Στεφανίδη.\nΟ Γιώργος Μαυρωτάς επανήλθε λέγοντας ότι «Το εμπόδιο Κατερίνα είναι στο άρθρο 34 του 2725/1999 στην παράγραφο 10β (δες συνημμένο), αυτό προσπαθούμε να θεραπεύσουμε. Το είχα συζητήσει με συγγενικό σου πρόσωπο ότι η μόνη λύση είναι με διάταξη, νόμιζα ότι ενημερώθηκες. Έστω και τώρα να ξέρεις ότι το κοιτάμε. Σ’ ευχαριστώ».\nΓια να λάβει την απάντηση της παγκόσμιας πρωταθλήτριας: «Το χειρότερο από όλα κ. Μαυρωτά είναι ότι έχω μάθει περισσότερα την τελευταία ώρα μέσω twitter από ότι τον τελευταίο μήνα που προσπαθώ επίσημα μέσω email».


Πίεση σε Τουρκία για μεταναστευτικό | Η ΚΑΘΗΜΕΡΙΝΗ\nΗ Σύνοδος Κορυφής την κάλεσε να διασφαλίσει την εφαρμογή της Κοινής Δήλωσης\nΗ απόφαση του Συνταγματικού Δικαστηρίου της Πολωνίας για την ανεξαρτησία των δικαστών απασχόλησε τους ηγέτες στη Σύνοδο Κορυφής. (A.P. Photo/Olivier Matthys, Pool)\n23.10.2021 • 08:27\nΒΡΥΞΕΛΛΕΣ – ΑΝΤΑΠΟΚΡΙΣΗ. Το μεταναστευτικό κυριάρχησε στη χθεσινή, δεύτερη ημέρα της Συνόδου Κορυφής της Ε.Ε., καθώς οι ηγέτες συζήτησαν για το πλήρες φάσμα των συναφών ζητημάτων, από τις δευτερεύουσες μετακινήσεις εντός της Ε.Ε. έως τη χρηματοδότηση της φύλαξης των συνόρων και τι μπορεί να περιλαμβάνει, καθώς και τις συμφωνίες με χώρες προέλευσης και διέλευσης για την αποτροπή των ροών.\nΣτα συμπεράσματα για τη μετανάστευση προστέθηκε ρητή αναφορά στην Τουρκία και στην ανάγκη τήρησης της Κοινής Δήλωσης. Συγκεκριμένα αναφέρεται: «Το Ευρωπαϊκό Συμβούλιο καλεί την Τουρκία να διασφαλίσει την πλήρη και χωρίς διακρίσεις εφαρμογή της Κοινής Δήλωσης Ε.Ε. – Τουρκίας, ακόμη και έναντι της Κυπριακής Δημοκρατίας». Μεταξύ άλλων, συζητήθηκαν τα αιτήματα των χωρών της Βαλτικής για κοινοτική χρηματοδότηση των επιχειρήσεων ανάσχεσης των ροών που προέρχονται από τη Λευκορωσία, αλλά και το αίτημα ορισμένων χωρών για ευρωπαϊκούς πόρους για την ανέγερση φραχτών και την τοποθέτηση συρματοπλέγματος στα εξωτερικά σύνορα της Ε.Ε. Στη συνέντευξη Τύπου μετά το τέλος της Συνόδου, πάντως, η Ούρσουλα φον ντερ Λάιεν επανέλαβε την πάγια θέση της Κομισιόν ότι δεν θα υπάρξει κοινοτική χρηματοδότηση για τέτοια έργα.\nΤο ζήτημα της Πολωνίας απασχόλησε για περισσότερες από δύο ώρες τους ηγέτες το βράδυ της Πέμπτης. Η συζήτηση, σύμφωνα με αξιωματούχο της Ε.Ε., έγινε σε ήρεμους τόνους και με εποικοδομητική διάθεση. Ωστόσο, παραμένει άγνωστος ο τρόπος με τον οποίο θα αρθεί το αδιέξοδο που έχει προκληθεί με την ετυμηγορία του συνταγματικού δικαστηρίου της χώρας περί υπεροχής του πολωνικού συντάγματος έναντι του ευρωπαϊκού δικαίου.\nΟι ηγέτες αποχαιρέτησαν με χειροκροτήματα τη Μέρκελ – Συνεδριάσεις «χωρίς την Αγκελα είναι σαν τη Ρώμη χωρίς το Βατικανό», είπε ο Σαρλ Μισέλ.\nΣτη συνέντευξη Τύπου που έδωσε χθες, η κ. Μέρκελ –υπέρμαχος μιας συμβιβαστικής λύσης με την Πολωνία– δήλωσε ότι στηρίζει την Κομισιόν στη διερεύνηση τρόπων αντίδρασης στην απόφαση του πολωνικού δικαστηρίου. Είπε ότι στη διμερή συνάντηση που είχε προχθές με τον Πολωνό πρωθυπουργό Ματέους Μοραβιέτσκι του εξέφρασε τη βαθιά ανησυχία της για την πιθανότητα η αντιπαράθεση να ξεφύγει από τον έλεγχο. Πρόσθεσε, δε, ότι η συμμόρφωση με την απόφαση του Δικαστηρίου της Ε.Ε. για το πειθαρχικό συμβούλιο που έχει συσταθεί για τους δικαστές θα ήταν ένα καλό πρώτο βήμα αποκλιμάκωσης. Χθες το πρωί, πάντως, ο κ. Μοραβιέτσκι είχε συνάντηση με την ακροδεξιά Γαλλίδα προεδρική υποψήφια Μαρίν Λεπέν, γνωστή για τις ευρωσκεπτικιστικές θέσεις της.\nΓια το ζήτημα της ενέργειας, η κ. Φον ντερ Λάιεν είπε ότι εισέπραξε ευρεία στήριξη για την εργαλειοθήκη της Κομισιόν. Ανέφερε επίσης ότι μεταξύ των μεσοπρόθεσμων μέτρων που συζητήθηκαν ήταν η δημιουργία ενός κοινού στρατηγικού αποθέματος αερίου για την Ε.Ε., αλλά και η «εθελοντική» σύμπραξη όσων κρατών-μελών το επιθυμούν για κοινή προμήθεια.\nΣτην αρχή της χθεσινής συνεδρίασης, εν τω μεταξύ, οι Ευρωπαίοι ηγέτες χειροκρότησαν όρθιοι τη Γερμανίδα καγκελάριο, που μετά 16 χρόνια στην εξουσία συμμετείχε πιθανότατα στην τελευταία της Σύνοδο Κορυφής. «Ελπίζω ότι δεν θα θυμώσετε με την τελετή αυτή», δήλωσε, σύμφωνα με ευρωπαϊκή πηγή, ο πρόεδρος του Ευρωπαϊκού Συμβουλίου Σαρλ Μισέλ. Οι συνεδριάσεις των «27» «χωρίς την Αγκελα είναι σαν τη Ρώμη χωρίς το Βατικανό ή το Παρίσι χωρίς τον Πύργο του Αϊφελ», πρόσθεσε. Η τελετή περιλάμβανε και βιντεοσκοπημένο μήνυμα από τον πρώην πρόεδρο των ΗΠΑ Μπαράκ Ομπάμα. Η καγκελάριος, σύμφωνα με πηγές της «Κ», έδειχνε «ασυνήθιστα συγκινημένη».\nΣύνοδος Κορυφής Ευρωπαϊκή Ενωση Τουρκία Μεταναστευτικό Ούρσουλα Φον ντερ Λάιεν Μέρκελ Άγκελα


Kinky Kong: Cort Lippe (BU, USA) + Mecha/Orga + Γιώργος Πούλιος Live την Δευτέρα 25 Μαΐου\nCort Lippe (BU, USA) + Mecha/Orga + Γιώργος Πούλιος Live την Δευτέρα 25 Μαΐου\nΕνα συναυλιακό triple-bill βασισμένο σε laptop music με την παρουσία του Αμερικανού Cort Lippe και των Mecha/Orga, Γιώργο Πούλιο θα εχουν την ευκαιρία να απολαύσουν οσοι μυημένοι βρεθούν την Δεθτέρα το βράδυ στο Kinky Kong\nCort Lippe - laptop (max/msp)\nEδώ και περισσότερο από μια εικοσαετία, ο Αμερικανός Cort Lippe, δραστηριοποιείται στο χώρο της διαδραστικής computer music. Είναι ένας από τους βασικούς σχεδιαστές του μουσικού software “max/msp” το οποίο χρησιμοποιεί, πάντα σε πραγματικό χρόνο, αναζητώντας τα ηχητικά και αισθητικά όρια της μουσικής με χρήση ηλεκτρονικού υπολογιστή.\nΈχει ζήσει πολλά χρόνια στην Ευρώπη σαν σπουδαστής, ερευνητής και, φυσικά, συνθέτης. Για τρία χρόνια παρακολούθησε τα μαθήματα του Γιάννη Ξενάκη στο πανεπιστήμιο του Παρισιού ενώ παράλληλα συνεργαζόντουσαν στο Centre d'Etudes de Mathematique et Automatique Musicales (CEMAMu). Για οκτώ χρόνια δούλεψε στο (ιδρυμένο από τον Pierre Boulez) IRCAM όπου σχεδίασε μουσικά προγράμματα για εφαρμογές σε πραγματικό χρόνο και παρέδιδε μαθήματα για τις νέες τεχνολογίες και τη σύνθεση.\nΈχει επίσης παρακολουθήσει σεμινάρια, μεταξύ άλλων, και με τους Olivier Messiaen, Krzysztof Penderecki και Karlheinz Stockhausen. Συνθέσεις του έχουν κερδίσει πολλά βραβεία και διεθνείς διαγωνισμούς, ενώ μουσική που έχει γράψει για φυσικά όργανα έχει παιχτεί στα σημαντικότερα φεστιβάλ παγκοσμίως. Σημαντική είναι και η δισκογραφική του παρουσία με περισσότερες από 25 κυκλοφορίες από εταιρίες όπως η EMF, η Harmonia Mundi και η Sirr Records.\nΟ Cort Lippe είναι μέλος του αυτοσχεδιαστικού τρίο The Convolution Brothers οι οποίοι παίζουν με φωνές, πετάλια και ηλεκτρονική επεξεργασία ήχου.\nΣτις συναυλίες του, το αποτέλεσμα είναι πάντα απρόβλεπτο καθώς μπορεί να χρησιμοποιήσει οτιδήποτε ως ηχητική πηγή: ένα hi-hat, επιφάνειες με χρήση μικροφώνων επαφής ως και την ίδια του τη φωνή!\nMecha/Orga - laptop (AudioMulch)\nMecha/Orga είναι το project του Γιώργη Σακελλαρίου. Εδώ και 6 χρόνια, έχει εκδώσει 7 Cd και έχει εμφανιστεί σε συναυλίες και φεστιβάλ στη Ελλάδα και το εξωτερικό (Ολλανδία, Αγγλία, Γαλλία, Βέλγιο, Γερμανία, Ρωσία, Ελβετία). Έχει ιδρύσει το label πειραματικής μουσικής Echo Music. Είναι μέλος του Κέντρου Σύγχρονης Μουσικής Έρευνας και αρθρογραφεί για το περιοδικό Highlights.\nΣτις συναυλίες του το βασικό υλικό που χρησιμοποιεί είναι τα field recordings. Ήχοι από τρένα και καταρράκτες μέχρι βόμβους ψυγείων και ανέμους της ερήμου μιξάρονται και επεξεργάζονται σε πραγματικό χρόνο με εντελώς φαινομενολογική προσέγγιση. Η έννοια της σκηνής καταλύεται και καμία δεξιοτεχνική ικανότητα δεν προβάλλεται με σκοπό performer και ακροατές να βιώσουν μια έντονη εσωτερική εμπειρία απαλλαγμένοι από αισθητικές και ιδεολογικές προδιαγραφές.\nΓιώργος Πούλιος – laptop (max/msp)\nΟ Γιώργος Πούλιος γεννήθηκε το 1984, ζει και εργάζεται στην Αθήνα ως βοηθός ράφτη, ξεκίνησε τις μουσικές του αναζητήσεις το 2003, ως μέλος διάφορων βραχύβιων σχημάτων, κάνοντας τον προγραμματισμό και παίζοντας συνθετητή. Αναζητώντας έναν πιο προσωπικό ήχο οδηγήθηκε σε πιο πειραματικά μονοπάτια, δουλεύοντας μόνος του πλέον.\nΧαρακτηριστικά της δουλειάς του είναι τα έντονα ηχοχρώματα,τα ξεσπάσματα θορύβου και τα κοκκώδη νέφη.Παρακολούθησε μαθήματα στο Steim University όπως και σεμινάρια με τον Μ.Κουτσομιχάλη, Γ.Ζάννο και C.Lippe. Έχει παρουσιάσει τη δουλεία του σε συναυλίες και φεστιβάλ εντός και προσφάτως εκτός Ελλάδος (Βρυξέλλες, Άμστερνταμ) ενώ έχει γράψει μουσική για θεατρικές και χοροθεατρικές παραστάσεις καθώς και για ταινίες μικρού μήκους.\nΈχει συνεργαστεί με τους μουσικούς: Σταύρο Γασπαράτο, Μαρίνο Κουτσομιχάλη, Yann Leguay (Cutter off), Κωνσταντίνο Τσιώλη, Μιχάλη Αδάμη, Τάσο Στάμου, τους/τις σκηνοθέτες: Τατιάνα Λύγαρη, Γιώργο Γιαναράκο, Aλκυώνη Βάλσαρη, Χρήστο Λύγκα, Άγγελο Παπαδόπουλο και τις χορογράφους Νανά Βάχλα και Jessica Henou.\nΣτις συναυλίες του χρησιμοποιεί τόσο συνθετικούς ήχους όσο και field recordings τα οποία επεξεργάζονται και αναπτύσσονται σε πραγματικό χρόνο με την χρήση software όπως (super collider,pd,max/msp,ableton live).\nΔευτέρα 25 Μαίου\nPosted by Kinky Kong at 6:29 AM\nEgg Hell + His Majesty the King of Spain Live την ...\nThe Boy + Αλέξανδρος Ηλιάκης Live & προβολή μμ "O ...\nCort Lippe (BU, USA) + Mecha/Orga + Γιώργος Πούλιο...\nTIM HECKER Live την Παρασκευή 22 Μαΐου + Σάββατο 2...


Ξενοδοχεία σε: Γκία Βιεν\nΠού να μείνετε σε: Γκία Βιεν\nΓκία Βιεν: Κορυφαία σημεία ενδιαφέροντος\nΠαγόδα Bai Dinh\nΑν σχεδιάζετε να επισκεφτείτε τα αξιοθέατα, δείτε το ακόλουθο: Παγόδα Bai Dinh, που βρίσκεται 7,3 χλμ. από το κέντρο (Γκία Βιεν).\nΜάθετε περισσότερα για: Γκία Βιεν\nΑν θέλετε να ανακαλύψετε ένα νέο μέρος, μπορείτε να πάτε εδώ: Γκία Βιεν.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Γκία Βιεν) θα βρείτε καταλύματα που ικανοποιούν τις ανάγκες όλων των ταξιδιωτών. Γκία Βιεν: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Γκία Βιεν), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Γκία Βιεν) είναι εδώ με την εγγύηση χαμηλότερης τιμής μας.\nΓκία Βιεν, Βιετνάμ: Περισσότερα ξενοδοχεία\nΓκία Βιεν: Ξενοδοχεία με τη μεγαλύτερη βαθμολογία\nΓκία Βιεν: Ξενοδοχεία που προστέθηκαν πρόσφατα\nΓκία Βιεν: Άλλα ξενοδοχεία\nΔιπλό δωμάτιο Van Long Homestay\nΠόλεις κοντά σε Γκία Βιεν\nΔείτε περισσότερα ξενοδοχεία σε: Γκία Βιεν


ABC Greek News - 'Έγκυρη και Έγκαιρη Ενημερωση από το Νο1 ενημερωτικό blog - Breaking news from around the world ABC Greek-News: Μαΐου 2018\nΌπως είπε ο πρόεδρος της Πανελλήνιας Ομοσπονδίας Εργαζομένων στο πρώην ΙΚΑ, μέσα στα επόμενα χρόνια θα απομείνει μονάχα η εθνική σύνταξη ως βέβαιο ποσό για τους συνταξιούχους και\nΕτικέτες #ΕΥΡΩΠΗ, ΕΠΙΚΑΙΡΟΤΗΤΑ, ΠΡΕΠΕΙ ΝΑ ΔΙΑΒΑΣΕΤΕ\nAκύρωσε o Τραμπ τη συνάντησή του με τον Κιμ Γιονγκ Ουν!\nSurvivor 2: Θυμάστε την Iron Barbie; Δείτε τη μεγάλη της αλλαγή! (photo)\nΣε μια... ριζική αλλαγή προχώρησε η Μαρία Πανταζή! Η ξανθιά παίκτρια του Survivor 2 με τον εκρηκτικό χαρακτήρα ανανεώθηκε!\nΖώδια: Αναλυτικές προβλέψεις της ημέρας (24/05) από την Άντα Λεούση!\nΔΙΔΥΜΟΙ: Αφήνοντας τον εαυτό σας εκτεθειμένο θα πέσετε εύκολα θύμα εκμετάλλευσης. Δώστε περιθώρια στον εαυτό σας να αλλάξει την πορεία κάποιων καταστάσεων.\nΣύμφωνα με τον κ. Αρνιακό, οι άνεμοι θα είναι βοριάδες οι οποίοι στο Αιγαίο δεν αποκλείεται να\nΠώς επηρεάζει τις επιδόσεις σου στο κρεβάτι η ένταση με την Τουρκία;;;\nΜια νέα έρευνα του Ανδρολογικού Ινστιτούτου, μας έκανε ιδιαίτερη εντύπωση.\nΑφορούσε το πώς επηρεάζουν τα πολιτικά και εθνικά θέματα τη σεξουαλική ζωή μας.\nΜετά τα γεγονότα έντασης με την Τουρκία στο Αιγαίο, οι Έλληνες ένιωσαν οργισμένοι και αυτό μεταφράστηκε σε περισσότερη ένταση στο κρεβάτι μας.\nΠανσέληνος στον Τοξότη στις 29/5! Φουρτούνες για 4 ζώδια!\nΗ Πανσέληνος στον Τοξότη στις 29 Μαΐου 2018:\nΟ Τοξότης συμβολίζει την πίστη, τις πεποιθήσεις και την επέκταση της συνείδησης. Μας βοηθά να φτάσουμε σε ένα υψηλότερο επίπεδο συνειδητότητας και να ελέγξουμε τις παλιές μας αντιλήψεις για να δούμε αν μπλοκάρουν το δρόμο μας ή μας είναι ακόμα χρήσιμες. Όταν μαθαίνουμε τα μαθήματά μας στη ζωή, τείνουμε να μην τα επαναλάβουμε. Θα πρέπει να σταματήσουμε να κατηγορούμε τους άλλους για τον πόνο μας και να αναλάβουμε την ευθύνη των πράξεων μας, γιατί μόνο έτσι θα\nΑπόφαση βόμβα: Πρόστιμο 750 ευρώ για κάτι που κάνουν όλοι οι άνδρες καθημερινά!\nΕτικέτες #ΕΥΡΩΠΗ, ΠΡΕΠΕΙ ΝΑ ΔΙΑΒΑΣΕΤΕ\nΈκτακτο! Απορρίφθηκε το τρίτο αίτημα αποφυλάκισης των δύο Ελλήνων στρατιωτικών\nΚρίνονται ύποπτοι φυγής, ισχυρίζονται οι τουρκικές αρχές- Παραμένουν κρατούμενοι τουλάχιστον μέχρι τη σύνταξη του κατηγορητηρίου.\nΜε το αιτιολογικό ότι κρίνονται ύποπτοι φυγής απορρίφθηκε και το τρίτο αίτημα αποφυλάκισης που\nΣας αφορά: Έρχεται πρόγραμμα του ΟΑΕΔ για 10.000 προσλήψεις!\nΠάντως η διοικητής του ΟΑΕΔ διέκρινε σημάδια «έντονης βελτίωσης» της κατάστασης, αφού το\nΕτικέτες ΕΛΛΑΔΑ, ΕΠΙΚΑΙΡΟΤΗΤΑ, ΕΡΓΑΣΙΑ, ΚΟΙΝΩΝΙΑ\nΚαιρός: Βροχές, καταιγίδες και χαλάζι σήμερα! Πέφτει και η θερμοκρασία!\nΠοιοι γιορτάζουν σήμερα, Κυριακή 06 Μαΐου, σύμφωνα με το εορτολόγιο;\nΠροσοχή: Πόνος στον αφαλό! Ποιες σοβαρές ασθένειες μπορεί να κρύβει;\nΤαύρος 2018: Το Απρόβλεπτο γίνεται τρόπος ζωής!\nΟ Ταύρος όπως όλοι γνωρίζουμε είναι ένα πολύ σταθερό ζώδιο, τόσο σταθερό σε σημείο άκρως εκνευριστικό, πολλές φορές και βαρετό! Τα ζώα μου αργά που λέμε. Αυτή είναι η αλήθεια. Και ευτυχώς, υπάρχει ένας ωροσκόπος, κάτι πλανήτες από εδώ και εκεί, που σώνουν τη κατάσταση και διαμορφώνουν εκείνον τον ξεχωριστό χαρακτήρα! Να γιατί διαφέρουμε κάπως μεταξύ μας! Να γιατί κάποιος πηγαίνει με τα χίλια και κάποιος με την όπισθεν!\nΟ Μάιος είναι ένας μήνας, πολύ δυνατός, τρελός και αλλοπαρμένος, ναι μεν έχετε την εύνοια του σύμπαντος και να βαίνουν όλα σχετικά καλώς, να όμως που με τον Ουρανό, φοβάμαι πως θα αλλάξει κατά πολύ το σκηνικό! Η σταθερότητα και τα δεδομένα φεύγουν! Οι αλλαγές πολλές και ουσιαστικές. Νιρβάνα τέλος!\nΑντιλαμβάνομαι πως θα πρέπει να πιάσουμε τη ζωή από τα μαλλιά, να αποδεχτούμε το απρόβλεπτο και να αναθεωρήσουμε απόψεις ετών! Τραγικό για εμάς τα Ταυράκια, αλλά προφανώς αναγκαίο για να ξεβαλτώσουμε και να φτιάξουμε κάτι καλύτερο για το μέλλον. Όλα έχουν τα θετικά τους και τα αρνητικά τους. Για αυτό σας λέω, so what?\nΖώδια: Τι λένε τα άστρα για σήμερα, Κυριακή 06 Μαΐου;\nΗ ματιά σας είναι πάρα πολύ αυστηρή, και το συντροφικό σας ταίρι, ξέρει ότι δεν υπάρχουν πλέον άλλα περιθώρια, για καθυστερήσεις και δικαιολογίες.\nΣύμφωνα με την ανακοίνωση του Οργανισμού Προνοιακών Επιδομάτων και Κοινωνικής\nΆστατος θα είναι ο καιρός σήμερα! Σε ποιες περιοχές θα βρέξει;\nΠοιοι γιορτάζουν σήμερα, Σάββατο 05 Μαΐου, σύμφωνα με το εορτολόγιο;\nΖώδια και σχέσεις: Τι σου ταιριάζει σ*ξουαλικά ανάλογα με τη μέρα που γεννήθηκες!\nΤαύρος: Η συντηρητική Ταύρος στο τσακίρ κέφι αναλαμβάνει πρωτοβουλία να πάρει τον οργασμό της στα χέρια της και γίνεται cow girl. Κοινώς, ανεβαίνει πάνω στον εραστή της και χειρίζεται τις\nΖώδια: Τι λένε τα άστρα για σήμερα, Σάββατο 05 Μαΐου;\nΤώρα είναι καιρός να επιλύσετε κάποια οικιακά προβλήματα που σας δημιουργούν πρόβλημα.\nΤο γεγονός ότι έχετε αντιληφθεί τα λάθη του παρελθόντος στα βοηθά να προχωρήσετε μπροστά.\nΖώδια: Αναλυτικές προβλέψεις της ημέρας (04/05) από την Άντα Λεούση!\nΔΙΔΥΜΟΙ: Βρείτε τις απαιτούμενες εσωτερικές ισορροπίες και διατηρήστε ένα καλό κλίμα στις σχέσεις σας. Για οποιοδήποτε στόχο θέσετε να πετύχετε χρειάζεται μόνο καλή οργάνωση και\n9 Μαΐου: Έρχονται στην Αθήνα o Κάρολος και Καμίλα\nΣε Αθήνα και Κρήτη θα βρεθούν την επόμενη εβδομάδα ο Πρίγκιπας της Ουαλίας Κάρολος και η Δούκισσα της Κορνουάλης Καμίλα.\nΤο πριγκιπικό ζεύγος θα αφιχθεί στο Αεροδρόμιο «Ελευθέριος Βενιζέλος» την Τετάρτη 9 Μαΐου στις 14:50.\nΣτη συνέχεια θα μεταβούν στο Μνημείο του Άγνωστου Στρατιώτη όπου θα πραγματοποιηθεί τελετή κατάθεσης στεφάνου και κατόπιν στο Προεδρικό Μέγαρο όπου θα συναντηθούν με τον Πρόεδρο της Δημοκρατίας κ. Προκόπιο Παυλόπουλο.\nΑχτσιόγλου: Η ανάπτυξη δεν μπορεί να υλοποιείται στα συντρίμμια του κόσμου της εργασίας\n«Αυτό που εισηγούμαστε, είναι μία συνολική αλλαγή, ώστε να επικρατήσει μία λογική δικαιοσύνης προς τον εργαζόμενο που ήταν αδήλωτος» σημείωσε η κ. Αχτσιόγλου, διευκρινίζοντας ότι το πρόστιμο θα μειώνεται σημαντικά, εφόσον μεσολαβήσει πρόσληψη του εργαζομένου που ήταν\nΦυλάκιση και πρόστιμο για τον Τούρκο που συνελήφθη στον Έβρο\nΣε πεντάμηνη φυλάκιση και πρόστιμο 1.500 ευρώ καταδικάστηκε από το δικαστήριο της Ορεστιάδας ο Μουσά Αλερίκ, ο Τούρκος δημοτικός υπάλληλος που πέρασε τα σύνορα στον Έβρο και συνελήφθη.\nΕτικέτες ΕΛΛΑΔΑ, ΕΠΙΚΑΙΡΟΤΗΤΑ, ΣΥΝΟΡΑ, ΤΟΥΡΚΙΑ\nΤα ξημερώματα ενημερώθηκε ο Τσίπρας για το συναγερμό στο Αιγαίο\nΈνα περίεργο περιστατικό σημειώθηκε σήμερα τα ξημερώματα (στις 4:00 πμ) στο Αιγαίο, όταν τουρκικό εμπορικό πλοίο έπεσε πάνω σε ελληνικό κανονιοφόρο «Αρματωλός» του Πολεμικού Ναυτικού (Π.Ν.),η οποία έκανε περιπολία ανοιχτά της Λέσβου.\nΤο Γενικό Επιτελείο Ναυτικού ανακοίνωσε πως σήμερα τα ξημερώματα το τουρκικό εμπορικό πλοίο KARMATE προσέγγισε και «ακούμπησε» την κανονιοφόρο «Αρματωλός», στη θαλάσσια περιοχή νοτιοανατολικά της Μυτιλήνης.\nΟ υπουργός Εθνικής Άμυνας Πάνος Καμμένος, που έχει αναλάβει το συντονισμό των ενεργειών από την πρώτη στιγμή, ενημέρωσε, σύμφωνα με το Αθηναϊκό Πρακτορείο, άμεσα τον πρωθυπουργό Αλέξη Τσίπρα, τον υπουργό Εξωτερικών, Νίκο Κοτζιά, και την αξιωματική αντιπολίτευση. Η\nΣυνετρίβη ρωσικό μαχητικό στη Συρία - Οι πρώτες ΦΩΤΟΓΡΑΦΙΕΣ\nΈνα ρωσικό μαχητικό αεροσκάφος Su-30SM συνετρίβη ανοικτά των ακτών της Λαττάκειας στη Συρία, με το ρωσικό υπουργείο Άμυνας να επιβεβαιώνει ότι δύο πιλότοι σκοτώθηκαν.\nΤο αεροσκάφος είχε απογειωθεί από τη ρωσική αεροπορική βάση Khmeimim, ενώ σύμφωνα με τον Ρώσο υπουργό Άμυνας, οι πιλότοι "προσπάθησαν μέχρι το τελευταίο λεπτό, να ανακτήσουν τον έλεγχο του αεροσκάφους".\n"Κλέφτηκαν" για να ζήσουν τον έρωτά τους- Τι συμβαίνει με τον Δώρο και την Αθηνά του Power of Love\nΟ Δώρος Παναγίδης και η Αθηνά Χρυσαντίδου φέρεται να το έσκασαν από τη βίλα της αγάπης του Power of Love και να ζουν τον έρωτα τους στην Κύπρο.\nΌλα ξεκίνησαν όταν μετά το γκαλά της Παρασκευής τα κορίτσια έφυγαν για ένα διήμερο στην Ελλάδα. Παράλληλα, έφυγε και ο Δώρος καθώς ζήτησε άδεια από την παραγωγή για το Σαββατοκύριακο.\nΗ Αθηνά δεν επέστρεψε στην Κωνσταντινούπολη τη Δευτέρα με τις υπόλοιπες συμπαίκτριες της,\nΕτικέτες Gossip, Power Of Love\nΣε εξέλιξη η συνάντηση του Πρωθυπουργού με τον δήμαρχο της Λήμνου και φορείς της πόλης- ΒΙΝΤΕΟ\nΠηγή φωτό: limnosfm100.gr\nΕτικέτες ΕΠΑΡΧΙΑ, ΕΠΙΚΑΙΡΟΤΗΤΑ, ΠΟΛΙΤΙΚΗ, ΠΡΟΣΦΥΓΙΚΟ, VIDEOS\nΝεκρός βρέθηκε ο 48χρονος που είχε εξαφανιστεί από τη Νέα Ιωνία\nΝεκρός εντοπίστηκε στο Μαρούσι ο 48χρονος Μάριος Καλομοίρης που είχε εξαφανιστεί την περασμένη Δευτέρα από την Νέα Ιωνία Αττικής.\nΣτον εισαγγελέα ο Τούρκος που συνελήφθη στις Καστανιές\nΣτα δικαστήρια Ορεστιάδας, προκειμένου να απολογηθεί στον εισαγγελέα, προσήχθη πριν από λίγο ο Τούρκος που συνελήφθη εχθές, όταν πέρασε παράνομα στην Ελλάδα.\nO συλληφθείς, πέρασε την πόρτα του Εισαγγελέα πρωτοδικών στις 11, ενώ στις 12 αναμένεται να ξεκινήσει η δίκη του.\nΕτικέτες ΕΛΛΑΔΑ, ΕΠΑΡΧΙΑ, ΕΠΙΚΑΙΡΟΤΗΤΑ, ΤΟΥΡΚΙΑ\nΤι έγινε σαν σήμερα, 03 Μαΐου; Τα σημαντικότερα γεγονότα που συγκλόνισαν τον πλανήτη!\nΔιαβάστε τα σημαντικότερα γεγονότα που έγιναν σαν σήμερα 03 Μαΐου και στιγμάτισαν την ημέρα!\n1890 Πεθαίνει στις φυλακές Χαλκίδας ο βουλευτής, πρώην αντεισαγγελέας εφετών, Ρόκκος Χοϊδάς, ο οποίος είχε αρνηθεί να υποβάλει αίτηση χάριτος μετά την καταδίκη του σε τριετή φυλάκιση για\nΠοιοι γιορτάζουν σήμερα, Πέμπτη 03 Μαΐου, σύμφωνα με το εορτολόγιο;\nΔείτε ποιοι γιορτάζουν σήμερα, Πέμπτη 03 Μαΐου, σύμφωνα με το εορτολόγιο\n† Μαρτύρων Τιμοθέου και Μαύρας.\n† Μαρτύρων Διοδώρου και Ροδοπιανού διακόνου.\nΖώδια: Τι λένε τα άστρα για σήμερα, Πέμπτη 03 Μαΐου;\nΣήμερα θα έχετε παράξενες εμπειρίες με άτομα που δεν γνωρίζετε καλά.


ΣΦΗΚΑ Αμαλιάδας: Ένα όνειρο τρελό, όνειρο αληθινό... - Fosonline\nΔευτέρα, 01 Ιουνίου 2020 19:38\nΟ ΑΣ Σφήκα Αμαλιάδας με δύο σερί πρωταθλήματα στην ΕΣΚΑ-Η (Α2 και Α1) γράφει ιστορία και θα αγωνιστεί του χρόνου για πρώτη φορά στη μικρή ιστορία του στη Γ’ Εθνική * Μιλούν οι πρωταγωνιστές στο «ΦΩΣ», με πρώτο και καλύτερο τον αρχιτέκτονα του πάγκου Βασίλη Νιπεργιάλη\nΓια πρώτη φορά η πόλη της Αμαλιάδας τη νέα σεζόν αναμένεται να ζήσει μεγάλες μπασκετικές στιγμές, αφού μετά τη σταθερή παρουσία του Κοροίβου όλα τα τελευταία χρόνια στις κορυφαίες εθνικές κατηγορίες του αθλήματος, έρχεται και μια δεύτερη άκρως φιλόδοξη ομάδα, ο ΑΣΣ Αμαλιάδας, με τα δικά της όνειρα και φιλοδοξίες.\nΟ ΑΣ Σφήκα Αμαλιάδας, ο οποίος θα εμφανιστεί στην αφετηρία του νέου πρωταθλήματος της Γ’ Εθνικής, για πρώτη φορά στην ιστορία του.\nΟμάδα που αποτελεί ένα πρόσφατο δημιούργημα των Βασίλη Νιπεργιάλη και Βαγγέλη Κιούφη, που ξεκίνησε με το βάρος στις ακαδημίες μέσω του συλλόγου Αστέρια Αμαλιάδας, για να ακολουθήσει λίγο αργότερα η απορρόφηση της Σφήκας (Πάτρα) και να προκύψει ο ΑΣ Σφήκα Αμαλιάδας, που εν ριπή οφθαλμού έφθασε μέχρι τη Γ’ Εθνική.\nΜαναβόπουλος: Μια οικογένεια στην πράξη\nΟ ΜVP του φετινού πρωταθλήματος και σέντερ του ΑΣΣ Αμαλιάδας, Σωκράτης Μαναβόπουλος, με θητεία στις πολύ μεγάλες επιτυχίες του Προμηθέα μέχρι να φθάσει στην Μπάσκετ Λιγκ, δήλωσε: «Φέτος το πρωτάθλημα της Α1 ΕΣΚΑ-Η ήταν μια έκπληξη για μένα. Μπήκα σε μια ομάδα η οποία είχε κεκτημένη ταχύτητα από την προηγούμενη χρονιά στην Α2 και φάνηκε ότι το αποτέλεσμα αυτό δεν ήταν τυχαίο τελικά.\nΗ εμπειρία του κόουτς σε εθνικές κατηγορίες αλλά και η προσπάθεια του συλλόγου δημιούργησαν τις κατάλληλες συνθήκες ώστε η ομάδα να πετύχει τον στόχο της.\nΗ διατήρηση του περσινού κορμού αλλά και οι μεταγραφές τόσο η δική μου όσο και κάποιων έμπειρων παικτών ήταν το κλειδί για την επιτυχία. Ο κόουτς Νιπεργιάλης έχοντας τον τρόπο και τις γνώσεις μάς έβγαλε τον καλύτερό μας εαυτό, δίνοντάς μας τους κατάλληλους ρόλους και δημιουργώντας ένα τέτοιο κλίμα ώστε πραγματικά να ευχαριστιόμαστε το μπάσκετ.\nΕξάλλου αυτή είναι και η ουσία. Οι συμπαίκτες μου κι εγώ δεθήκαμε τόσο εντός όσο και εκτός παρκέ. Ειδικά εκτός παρκέ ο αρχηγός Κιούφης είχε τον τρόπο!\nΕίμαι ευτυχής που υπήρξα μέλος αυτής της ομάδας και χαρούμενος για την επιλογή μου! Κλείνοντας, θέλω να ευχαριστήσω τον κόσμο που μας στήριξε και μας συνόδευε στα εκτός έδρας και είμαι σίγουρος ότι θα στηρίξει ακόμα περισσότερο αυτήν τη νέα προσπάθεια. Εύχομαι η ομάδα να πρωταγωνιστεί για πολλά χρόνια στις εθνικές κατηγορίες!».\nΝιπεργιάλης: Πετύχαμε άθλο σε ελάχιστο χρόνο\nΟ προπονητής Βασίλης Νιπεργιάλης, που πίστεψε από την πρώτη στιγμή στη δημιουργία αυτής της ομάδας, δεν μπορούσε να κρύψει την απόλυτη ικανοποίηση για το άλμα που έγινε μέσα σε μια διετία και δεν το κρύβει.\n«Το 2017 επέστρεψα ύστερα από τρία χρόνια αποχής, λόγω επαγγελματικών υποχρεώσεων, στον χώρο της καλαθοσφαίρισης. Βέβαια, όταν αφήνεις μια ομάδα (Κόροιβο) στην Μπάσκετ Λιγκ, για να ξεκινήσεις πάλι από την αρχή, μόνο εύκολο δεν είναι.\nΟι όποιες, που ήταν πολλές, επιφυλάξεις μου κάμφθηκαν από την επιμονή του Βαγγέλη Κιούφη να δημιουργήσουμε έναν νέο σύλλογο στην Αμαλιάδα που θα μπορούσε να καλύψει το κενό που άφηνε η συμμετοχή του Κοροίβου σε επαγγελματική κατηγορία.\nΣτελεχώσαμε την ομάδα με ταλαντούχα παιδιά από όλη την Ηλεία που είχαν διάθεση να διακριθούν. Δουλέψαμε ώρες ατελείωτες σε ημιεπαγγελματικό επίπεδο, βάλαμε γερά θεμέλια από τις Ακαδημίες Τα Αστέρια Αμαλιάδας μέχρι την ανδρική μας ομάδα τον ΑΣΣ Αμαλιάδας.\nΗ στήριξή μας ήταν απλόχερη από κάθε γωνία της πόλης μας και του νομού μας. Οι προϋπολογισμοί μας ήταν ρεαλιστικοί και τηρούμενοι στο 100%.\nΜέσα σε δυο χρόνια καταφέραμε να έχουμε οργάνωση που θα ζήλευαν ομάδες της μεγάλης κατηγορίας και όλοι οι αθλητές να θέλουν να έλθουν στην Αμαλιάδα να αγωνιστούν.\nΑυτά ήταν τα δύσκολα στην αρχή, τα οργανωτικά. Όταν χρειάστηκε, προσθέσαμε αθλητές με εμπειρία ανωτέρων κατηγοριών, για να δώσουν την αύρα του πρωταθλητισμού. Δύο πρωταθλήματα σε δύο χρόνια σε μια δύσκολη ένωση όπως είναι αυτή της ΕΣΚΑ-Η δεν είναι εύκολο να γίνει. Άλλες ομάδες χρειάστηκαν δεκαετίες να το πετύχουν.\nΗ άνοδός μας είναι απόλυτα δίκαιη αφού βρισκόμαστε στην κορυφή του πρωταθλήματος έχοντας αντιμετωπίσει όλους τους ανταγωνιστές μας εκτός έδρας, ενώ παράλληλα βάσει προγράμματος και προκήρυξης κυνηγούσαμε την απευθείας άνοδο, την οποία ενδεχομένως θα μπορούσαμε να την πετύχουμε αφού είχαμε ακόμη 6 αγωνιστικές της κανονικής περιόδου.\nΠαίξαμε θεαματικό μπάσκετ με πάνω από 80 πόντους μ.ό. στην επίθεση συνδυάζοντάς το με την ουσία του αποτελέσματος.\nΝα δώσω συγχαρητήρια στους αθλητές, σε όλο το τιμ του ΑΣΣΑ, να ευχαριστήσω όλους τους φίλους για την αγάπη τους και να δώσω το πιο μεγάλο ευχαριστώ στους υποστηρικτές και χορηγούς αυτής της ομάδας.\nΤα όνειρα σίγουρα δεν σταματούν εδώ, ξέρω τον δρόμο, έχω τον τρόπο να οδηγήσω σε ακόμα μεγαλύτερες επιτυχίες τον σύλλογο».\n«Η Ηλεία μπορεί να ονειρεύεται δικαιολογημένα»\nΟ Βασίλης Νιπεργιάλης, που υπό τις δικές του οδηγίες ο Κόροιβος πριν από μερικά χρόνια έγραφε τη δική του ιστορία ανεβαίνοντας στα μεγάλα σαλόνια, κλήθηκε να σχολιάσει την παρουσία του χρόνου δύο ομάδων από την Αμαλιάδα στις εθνικές κατηγορίες και ιδού τι δήλωσε.\n«Πολλοί με ρωτούν αν αντέχει δυο ομάδες σε Εθνικές κατηγορίες η πόλη της Αμαλιάδας. Δεν μπορώ να απαντήσω για άλλους, θα απαντήσω για τη δική μας ομάδα. Όπως ταπεινά ξεκινήσαμε πριν από τρία χρόνια, έτσι θα συνεχίσουμε με απόλυτη διαφάνεια, αγάπη και μεράκι αυτό που κάνουμε.\nΘα συνεχίσουμε να ανταποδίδουμε την αγάπη της πόλης και του νομού, θα σεβαστούμε τον απλό φίλαθλο που μας στηρίζει όπως και τον μεγαλύτερο χορηγό.\nΣε αυτό το σημείο θέλω να καλέσω σε συστράτευση όλες τις υγιείς δυνάμεις του χώρου του νομού, χωρίς όρους, χωρίς διαχωριστικές γραμμές, με μόνο στοιχείο την αγάπη μας για το μπάσκετ και τα νέα παιδιά.\nΜαζί να βάλουμε τα θεμέλια σε κάτι μεγάλο αλλά υγιές, με σεβασμό στην παραμικρή προσφορά. Η Αμαλιάδα μπορεί, η Ηλεία μπορεί, να συνεχίσει να ονειρεύεται, τα καλύτερα έρχονται!».\nΚιούφης: Μας αγκάλιασε η τοπική κοινωνία\nΟ εμβληματικός αρχηγός της ομάδας, Βαγγέλης Κιούφης, στάθηκε κυρίως στο... μυστικό που είχε ο ΑΣΣΑ για να φθάσει στη σπουδαία αυτή επιτυχία: «Όταν πριν από τρία χρόνια κατάφερα να πείσω τον Βασίλη Νιπεργιάλη να τολμήσουμε να δώσουμε μια άλλη διέξοδο στο μπάσκετ της Αμαλιάδας και της Ηλείας, ξεκινώντας από την Α2 κατηγορία της ΕΣΚΑ-Η, δεν περίμενα ότι αυτή η ομάδα θα αγκαλιαστεί τόσο πολύ από την τοπική κοινωνία. Αυτό πιστεύω ήταν το μυστικό της επιτυχίας αφού στο αγωνιστικό κομμάτι με προπονητή τον Βασίλη ήταν όλα εύκολα.\nΓια τη φετινή χρονιά θεωρώ ότι άξια θα χριστούμε πρωταθλητές αφού είχαμε την καλύτερη ομάδα και δίκαια βρισκόμαστε στην κορυφή της βαθμολογίας. Ήταν μια ομάδα που η χημεία της εμπειρίας με τα νιάτα βγήκε στο παρκέ, ειδικά μετά τον Δεκέμβριο που όλοι αποδεχτήκαμε τους ρόλους μας.\nΞέραμε τι πρέπει να κάνουμε για να κερδίσουμε το παιχνίδι. Έτσι η άνοδος ήρθε με έναν διαφορετικό τρόπο από αυτόν που θα θέλαμε, αφού λόγω covid 19 δεν μας δόθηκε η δυνατότητα να το χαρούμε όπως πέρυσι μέσα στο γήπεδο μαζί με τον κόσμο μας.\nΗ νέα χρονιά θα είναι μια πρόκληση για όλους μας, αλλά με αυτές τις βάσεις που έχουμε βάλει και με αυτό το κλίμα στην ομάδα δεν μας φοβίζει τίποτα».\nΣυνετός: Δημιουργήθηκαν φιλίες που θα κρατήσουν μια ζωή\nΟ Άρης Συνετός που στο παρελθόν έχει αγωνιστεί στην Μπάσκετ Λιγκ με τον Κόροιβο αλλά και στη Β' Εθνική με τα Φάρσαλα, στάθηκε κι αυτός στον άθλο του ΑΣΣΑ και υπογράμμισε: «Μια υπέροχη χρονιά φτάνει στο τέλος της. Θα ήθελα να ευχαριστήσω την ομάδα του ΑΣΣΑ και τον κόουτς Νιπεργιάλη που με εμπιστεύτηκε. Ο στόχος από την αρχή ήταν μόνον η άνοδος.\nΔουλέψαμε σκληρά όλοι μαζί και το αποτέλεσμα ήρθε. Πρώτη θέση και άνοδος στη Γ’ Εθνική κατηγορία. Ένα μεγάλο μπράβο σε όλους όσοι βοήθησαν να επιτευχθεί ο στόχος.\nΚατάφερα να συνεργαστώ με παίχτες που έχουν καταφέρει πολλά στον χώρο του μπάσκετ τόσο σε ερασιτεχνικό όσο και σε επαγγελματικό επίπεδο. Αυτό που μένει όμως δεν είναι απλά ένα Κύπελλο πρωταθλητή. Καταφέραμε εκτός από νίκες να δημιουργήσουμε μια όμορφη οικογένεια και φιλίες που θα κρατήσουν για μια ζωή και θα θυμόμαστε μόνο τα ωραία! Γιατί οι παρέες γράφουν ιστορία».\nΌλο το τιμ του ΑΣΣ Αμαλιάδας\nΣε ένα τέτοιο αφιέρωμα δεν θα μπορούσε να λείψει και η αναφορά σε όλο το τιμ του συλλόγου, με τον καθένα να βάζει από τον τομέα του τη δική του ξεχωριστή σφραγίδα στον εν λόγω θρίαμβο.\nΈτσι λοιπόν και συνοπτικά έχουμε: Νιπεργιάλης Βασίλης προπονητής, Παπαδόπουλος Θοδωρής βοηθός, Καποτάς Γιώργος φυσικοθεραπευτής, Πέππας Δημήτρης έφορος, Πυλαρινός Σάκης γενικός αρχηγός, Σταθόπουλος Λάμπρος αρχηγός αποστολών, Σκουρλής Νίκος μάρκετινγκ, Τίτος Μίσσος συνεργάτης σε θέματα ΕΣΚΑ-Η. Στη διοικητική ηγεσία πρόεδρος του ΑΣΣ Αμαλιάδας ο Ηλίας Νιπεργιάλης, ενώ επίτιμος πρόεδρος (από την απορρόφηση της Σφήκα) ο Σωτήρης Κορφιάτης.\nΤελ. ανανέωση: Δευτέρα, 01 Ιουνίου 2020 19:38


Θεοδωρίδου: Το εμβόλιο της Pfizer έχει αδειοδοτηθεί και ηλικίες άνω των 16 ετών\nΔευτέρα, 22 Φεβρουαρίου 2021 18:54\nΘεμιστοκλέους: Πάνω από 720.000 εμβολιασμοί κατά του COVID-19\nΣτην αδειοδότηση του εμβολίου της Pfizer για παιδιά ηλικίας άνω των 16 ετών, αναφέρθηκε η Πρόεδρος της Εθνικής Επιτροπής Εμβολιασμών, Μαρία Θεοδωρίδου, κατά τη διάρκεια της σημερινής ενημέρωσης για τον εμβολιασμό κατά του κορωνοϊού στη χώρα. «Έτσι για τις περιπτώσεις που τα παιδιά έχουν αυξημένο κίνδυνο μπορούν να εμβολιαστούν με αυτό το εμβόλιο», σημείωσε.\nΩστόσο η κ. Θεοδωρίδου αναφέρθηκε στο πολύ σημαντικό θέμα των εμβολιασμών γενικότερα. Όπως τόνισε οι εμβολιασμοί παιδιών και ενηλίκων είναι ένας τομέας που επηρεάστηκε από την πανδημία. «Εκτός του covid-19 υπάρχουν και εμβόλια που πρέπει να γίνονται σε ενηλίκους και παιδιά. Κατά την περίοδο της πανδημίας ότι πρέπει να γίνονται και να μην παραμελούνται», ανέφερε χαρακτηριστικά, τονίζοντας ότι πρέπει να γίνονται 14 μέρες πριν ή μετά από τον εμβολιασμό για covid-19.\nΠάνω από 720.000 εμβολιασμοί κατά του COVID-19\n30.000 εμβολιασμοί κατά του COVID-19 διενεργήθηκαν σήμερα, ενώ μέχρι στιγμής έχουν γίνει πάνω από 720.000. Τα παραπάνω στοιχεία έδωσε στη δημοσιότητα ο Γενικός Γραμματέας Πρωτοβάθμιας Φροντίδας Υγείας Μάριος Θεμιστοκλέους, κατά τη διάρκεια της σημερινής ενημέρωσης.\nΌπως είπε, η Ελλάδα βρίσκεται στην τέταρτη θέση, σε σχέση με άλλες ευρωπαϊκές χώρες και μέχρι στιγμής έχουν κλειστεί 1.420.000 ραντεβού. Αναφερόμενος στο επόμενο διάστημα, ο κ. Θεμιστοκλέους επεσήμανε ότι «τον Μάρτιο αναμένεται να ξεπεράσουμε τους 1,5 εκατ. εμβολιασμούς».\nΠαράλληλα, αναφέρθηκε και στο χρονοδιάγραμμα παραλαβής των εμβολίων, λέγοντας ότι σήμερα η Ελλάδα παρέλαβε από την εταιρία Pfizer 112.000 δόσεις, ενώ εξήγησε ότι η πορεία των εμβολιασμών βρίσκεται πάντα σε συνάρτηση με τα διαθέσιμα εμβόλια που φτάνουν στη χώρα.\nΠερισσότερα σε αυτή την κατηγορία: « Κορωνοϊός: 396 κρούσματα στην Αττική, 85 στη Θεσσαλονίκη, 3 στη Χαλκιδική Στα ίδια επίπεδα με την προηγούμενη εβδομάδα το ιικό φορτίο στα λύματα της Κατερίνης »


Viva! Italia Pizzeria, Palatka - Κριτικές εστιατορίων - TripAdvisor\nΑναζήτηση Ηνωμένες Πολιτείες›Φλόριντα›Palatka›Εστιατόρια σε Palatka›Viva! Italia Pizzeria\nΝο 45 από 53 στην κατηγορία Εστιατόρια για: Palatka Ιταλική, Πίτσα\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών 409 Saint Johns Ave, Palatka, FL 32177-4724 Όνομα/διεύθυνση στην τοπική γλώσσα Viva! Italia Pizzeria\n409 Saint Johns Ave, Palatka, FL 32177-4724 15 κριτικές | Με κατάταξη στο Νο 47 από 65 Δείτε παρακάτω το όνομα και τη διεύθυνση αυτής της επιχείρησης στην τοπική γλώσσα – θα σας βοηθήσουν όσο είστε εκεί (Palatka)\nΤοπική ονομασία Viva! Italia Pizzeria\nΤοπική διεύθυνση 409 Saint Johns Ave, 32177-4724\nΟδηγίες Εκτύπωση +1 386-325-3800\nPalatka, Φλόριντα Sleep Inn & Suites Palatka\nΑπαλοιφή όλων Viva! Italia Pizzeria: Ξεκινήστε την κριτική σας Επιλέξτε μια βαθμολογία\nΕνημέρωση καταχώρισης… Viva! Italia Pizzeria: Οι ταξιδιώτες που ενδιαφέρθηκαν γι' αυτό το μέρος είδαν επίσης\nPalatka, Φλόριντα This And That\nPalatka, Φλόριντα Lori's\nPalatka, Φλόριντα Palatka: Όλα τα εστιατόρια (65)\nViva! Italia Pizzeria: Έχετε πάει; Μοιραστείτε τις εμπειρίες σας! Γράψτε μια κριτική\n409 Saint Johns Ave, Palatka, FL 32177-4724 Τοποθεσία:\nΈχετε απορίες; Λάβετε απαντήσεις από το προσωπικό αυτού του χώρου (Viva! Italia Pizzeria) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: Viva! Italia Pizzeria Κοντινά αξιοθέατα με τη μεγαλύτερη βαθμολογία 42 Κριτικές Riverfront Park\n8 Κριτικές Uncork & Unwind Beer & Wine Lounge\n13 Κριτικές Bronson-Mulholland House\nΔείτε όλα τα αξιοθέατα Κοντινά εστιατόρια με τη μεγαλύτερη βαθμολογία 121 Κριτικές The Magnolia Cafe\n225 Κριτικές Angel's Diner\n11 Κριτικές Hawg Wash BBQ Joint


GreekWorldNews: Πρεμιέρα: Ελλάδα έχεις ταλέντο!\nΠρεμιέρα: Ελλάδα έχεις ταλέντο!\nΟ Χρήστος Φερεντίνος παρουσιάζει από αύριο το δεύτερο κύκλο της δημοφιλούς σειράς για νέα ταλέντα. Στον πρώτο κύκλο είδαμε ότι δεν υπάρχουν όρια στην ανθρώπινη φαντασία και δημιουργικότητα. Τώρα το «Ελλάδα έχεις Ταλέντο» θα μας αποδείξει ότι δεν τα έχουμε δει όλα!\nΤο μοναδικό show που ανεβάζει στη σκηνή όλους τους Έλληνες που αισθάνονται καλλιτέχνες, επανέρχεται στον ΑΝΤ1 την Παρασκευή 24 Απριλίου στις 9 το βράδυ, για να μας αφήσει με το στόμα ανοιχτό. Performers από όλη την Ευρώπη, την Αμερική και την Αυστραλία, παιδιά, μεσήλικες και υπερήλικες, μόνοι τους ή με την παρέα τους, μας παρουσιάζουν νούμερα - έκπληξη και προσπαθούν να μας πείσουν ότι έχουν ταλέντο.\nΟ ΧρήστοςΦερεντίνος υποδέχεται στη σκηνή τους performers που έρχονται αποφασισμένοι να αφήσουν άφωνη την κριτική...\n... επιτροπή: τον ΗλίαΨινάκη, τη ΜατθίλδηΜαγγίρα και τον ΒαγγέληΠερρή. Στις 5 πρώτες εκπομπές θα δούμε πόσοι από τους υποψήφιους τα κατάφεραν, παρακολουθώντας τις καλύτερες στιγμές από τις auditions. Παράλληλα, ο ΧρήστοςΦερεντίνος θα αφήνει για λίγο τη σκηνή και θα μας μεταφέρει backstage, για να γνωρίσουμε καλύτερα τα ταλέντα και να ζήσουμε από πιο κοντά την αγωνία τους.\nΌσοι καταφέρουν να εντυπωσιάσουν την κριτική επιτροπή στα προκριματικά, θα πάρουν το ‘διαβατήριο’ για την επόμενη φάση του «Ελλάδαέχειςταλέντο». Τότε η σκυτάλη περνάει στο τηλεοπτικό κοινό. Σε κάθε εκπομπή θα βλέπουμε περισσότερα από 20 διαφορετικά νούμερα. Οι τηλεθεατές θα ψηφίζουν τον αγαπημένο τους performer, ενώ οι κριτές από την πλευρά τους θα επιλέγουν αυτόν που είναι καλύτερος κατά τη γνώμη τους. Όλοι οι performers που θα διακριθούν, θα συναντηθούν στον μεγάλο τελικό. Το τηλεοπτικό κοινό θα επιλέξει το νικητή που θα κερδίσει 100.000 Ευρώ, ενώ ένα ακόμη έπαθλο θα κερδίσει το αγαπημένο ταλέντο της κριτικής επιτροπής.